Θηβαίος Πολίτης: Ξυπνάει το τεράστιο ρήγμα του "Αγ. Ανδρέα" της Καλιφόρνια; Συνεχείς δονήσεις και ηφαιστειακή δραστηριότητα !!!\nΞυπνάει το τεράστιο ρήγμα του "Αγ. Ανδρέα" της Καλιφόρνια; Συνεχείς δονήσεις και ηφαιστειακή δραστηριότητα !!!\nΣτη νοτιοανατολική Καλιφόρνια σημειώθηκαν από την Κυριακή και μετά αρκετές δεκάδες δονήσεις, κοινή γνώμη των ειδικών είναι πως ξυπνάει το γιγαντιαίο ρήγμα του Αγ. Ανδρέα στην Καλιφόρνια με απρόβλεπτες συνέπειες. Μάλιστα πολλά site και blogs μιλάνε εδώ και μία εβδομάδα για κάποια προφητεία που μπορείτε να δείτε αναλυτικά ΕΔΩ. Οι δονήσεις αυτές δεν προκάλεσαν μεγάλες ζημιές, αλλά....τρόμαξαν αρκετά πολλούς κατοίκους του Σαν Ντιέγκο. Η πιο ισχυρή δόνηση μεγέθους 5,5 βαθμών της κλίμακας Ρίχτερ καταγράφηκε σε απόσταση 5 χλμ. βορειοδυτικά από την πόλη Μπρόλι.\nΆλλη μια δόνηση μεγέθους 5,3 βαθμών σημειώθηκε περίπου μιάμιση ώρα αργότερα. Συνολικά σημειώθηκαν σ’ αυτήν την περιοχή περίπου 30 δονήσεις μεγέθους 3,5 βαθμών, με αποτέλεσμα να παρατηρηθούν διακοπές στην παροχή ηλεκτρικού ρεύματος, ενώ 20 κατοικήσιμα τροχόσπιτα ανατράπηκαν από τις βάσεις τους σε ειδικό πάρκο, όπου ήταν εγκατεστημένα. Δεν υπάρχουν πληροφορίες για τυχόν θύματα. Σύμφωνα με τους σεισμολόγους οι δονήσεις στην περιοχή αυτή μπορούν να συνεχιστούν για αρκετές ακόμη ημέρες. «Έχουμε όλοι φοβηθεί. Οι σεισμοί εδώ δεν είναι σπάνιοι, αλλά τέτοια ισχύς και συχνότητα δεν είναι συνηθισμένες για τα μέρη μας», δήλωσε ο Δήμαρχος της πόλης Μπρόλι Τζορτζ Νάβα.\nΠρόκειται για μια ρωγμή μήκους 1.300 km που διατρέχει την κεντρική Καλιφόρνια και είναι η αιτία πολλών μεγάλων σεισμών. Το ρήγμα του Αγίου Ανδρέα βρίσκεται εκεί όπου δύο μεγάλες πλάκες της Γης κινούνται παράλληλα η μία με την άλλη(πλάκα Ειρηνικού &πλάκα Β.Αμερικής) Σε αυτή την περιοχή θεωρούν οι επιστήμονες «Πολύ υψηλό» και τον κίνδυνο ενός σεισμού μεγαλύτερου των 7 Ρίχτερ, μέχρι το έτος 2030. Το ρήγμα του Αγίου Ανδρέα, στην Καλιφόρνια, περνά από κατοικημένες περιοχές όπως το Σαν Φρανσίσκο και το Λος Άντζελες, και παραμένει «μπλοκαρισμένο» από το 1957. To έδαφος της Γης θεωρείται από τους περισσότερους ανθρώπους πολύ σταθερό. Μια αντίληψη που μολονότι είναι βαθιά ριζωμένη μέσα μας κλονίζεται σημαντικά σε βίαιες αναταράξεις του, όπως για παράδειγμα οι σεισμοί, οι ηφαιστειακές εκρήξεις ή οι κατολισθήσεις. Μόνο όταν συμβούν τέτοιου είδους ασυνήθιστα παροξυσμικά φαινόμενα, τότε στρέφεται και το δημόσιο ενδιαφέρον στις δυναμικές διεργασίες του γήινου φλοιού. Οι μικρότερες κινήσεις του γήινου φλοιού περνούν από το σύνολο απαρατήρητες, μπορεί όμως να αποδειχθούν πολλές φορές εξίσου οικονομικά επιζήμιες.\nΓια παράδειγμα η ολίσθηση ρήγματος, ο ερπυσμός, η ανύψωση και η καταβύθιση μπορούν ανά πάσα στιγμή να καταστρέψουν ολόκληρες πόλεις . Ο τελευταίος μεγάλος σεισμός που έδωσε το ρήγμα ήταν το 1906 όταν καταστράφηκε ολοσχερώς το San Francisco. Ήταν ο σεισμός που γέννησε την τεκτονική γεωλογία έναν κλάδο που ασχολείται αποκλειστικά με τις επιφανειακές μετατοπίσεις- παραμορφώσεις που υφίσταται ο φλοιός από την δράση των ρηγμάτων. Μέχρι περίπου τη δεκαετία του 1960, η μελέτη των σεισμικών ρηγμάτων ήταν έξω από τα ενδιαφέροντα της συντριπτικής πλειονότητας των γεωλόγων και σεισμολόγων. Οι επιστήμονες τελευταία έχουν αποκαλύψει ότι το ρήγμα του Αγίου Ανδρέα που υπάρχει στην περιοχή της Καλιφόρνια εισέρχεται σε μια νέα περίοδο σεισμικής έξαρσης και σε αυτό το συμπέρασμα κατέληξαν μετά από μελέτη όλων των πληροφοριών που έχουν συλλεχθεί για το συγκεκριμένο ρήγμα τα τελευταία 18 χρόνια.\nΤο Άγιον Όρος γιορτάζει την κοίμηση της Θεοτόκου !...


ΠΑΝΑΘΗΝΑΪΚΟΣ: Στην Αθήνα ο Γιόγκι Φερέλ (βίντεο) - NOTOSPORT\nΠέμπτη, 14 Οκτώβριος 2021 20:12\nΠΑΝΑΘΗΝΑΪΚΟΣ: Στην Αθήνα ο Γιόγκι Φερέλ (βίντεο)\nΣυγκεκριμένα, ο Γιόγκι Φερέλ δήλωσε κατά την άφιξή του στο «Ελευθέριος Βενιζέλος»: «Ήξερα για την υπέροχη πόλη και την Ιστορία. Ήθελα να είμαι μέρος της Ιστορίας του Παναθηναϊκού. Αποφάσισα να έρθω εδώ, αφού πρώτα μίλησα με τον ατζέντη μου. Ο Παναθηναϊκός είναι ένας σύλλογος υψηλού επιπέδου. Η Euroleague είναι η καλύτερη Λίγκα εκτός του ΝΒΑ. Ένιωσα ότι θέλω να είμαι εδώ», ανέφερε αρχικά ο Αμερικανός. Ο Φερέλ πρόσθεσε: «Θέλω να φέρω στην ομάδα το πάθος μου και την εξυπνάδα μου. Στο ΝΒΑ έχω παίξει με πολύ καλούς παίκτες. Θέλω να μεταφέρω τη γνώση μου και το πάθος μου στο παρκέ». Για το αν μίλησε με τον Θανάση Αντετοκούνμπο και τι έμαθε για τους «πράσινους», ο Φερέλ τόνισε: «Είναι πολύ απασχολημένος! Μίλησα με παίκτες που έχουν παίξει στη Euroleague και μου είπαν για την ομάδα, ό,τι είναι μία από τις καλύτερες εδώ». Για τους φιλάθλους της νέας του ομάδας, είπε: «Είμαι έτοιμος! Έχω παίξει στην Ιντιάνα, που έχει μερικούς από τους καλύτερους φιλάθλους στις ΗΠΑ. Είμαι σίγουρα έτοιμος». Για τον ρόλο του στο παρκέ, εξήγησε: «Θα κάνω ό,τι χρειαστεί η ομάδα. Θα σκοράρω, θα πασάρω, θα παίξω άμυνα. Ό,τι χρειαστεί για να κερδίσουμε και να κατακτήσουμε τίτλους. Ήρθα εδώ για να κερδίσω την Euroleague. Όπου παίζω, θέλω να κερδίζω και να κατακτώ τίτλους». Τέλος, για το αν μίλησε με τον Δημήτρη Πρίφτη και για το αν νιώθει ηγέτης, ο Φερέλ απάντησε: «Με καλωσόρισε, μου έστειλε κάποια βίντεο. Πάντα ήμουν ηγέτης και θέλω να δώσω το σωστό παράδειγμα. θα παίξω όσο πιο σκληρά και όσο πιο κοντά στις δυνατότητές μου γίνεται».\nΠερισσότερα σε αυτή την κατηγορία: « ΜΠΑΣΚΕΤ: Σε ματς Α1 ο Γιάννης Τσιμπούρης EUROLEAGUE: Δύσκολη αποστολή ο ΠΑΟ με Ρεάλ, εντός με Ζαλγκίρις ο ΟΣΦΠ »


Έναρξη ισχύος Προθεσμία για τη μεταφορά στο εθνικό δίκαιο των κρατών μελών\nΑπόφαση του προεδρείου του Ευρωπαϊκού Κοινοβουλίου, της 29ης Μαρτίου 2004, για τον καθορισμό των όρων εφαρμογής του κανονισμού (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο [Επίσημη Εφημερίδα C 252/1 της 3.10.2008].\nΗ απόφαση αυτή εφαρμόζεται στα πολιτικά κόμματα σε ευρωπαϊκό επίπεδο, καθώς και στα πολιτικά ιδρύματα σε ευρωπαϊκό επίπεδο.\nΑπόφαση του προεδρείου του Ευρωπαϊκού Κοινοβουλίου της 29ης Μαρτίου 2004 για τον καθορισμό των όρων εφαρμογής του κανονισμού (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο [Επίσημη Εφημερίδα C 150 της 28.6.2006].\nΑυτή η απόφαση εκθέτει λεπτομερώς τους όρους για την εφαρμογή του κανονισμού (ΕΚ) αριθ. 2004/2003 Προβλέπει, μεταξύ άλλων, τη χρήση ενός εντύπου για τις αιτήσεις επιδοτήσεων (παράρτημα Ι). Αυτές πρέπει να υποβάλλονται πριν από την 15η Νοεμβρίου του έτους που προηγείται της οικονομικής χρήσης για την οποία ζητείται η επιδότηση.


“ΜΑΥΡΗ ΘΥΕΛΛΑ”: Στάθερη η άμυνα, ψάχνεται μεσοεπιθετικά - NOTOSPORT\nΠαρασκευή, 02 Απρίλιος 2021 10:54\nΜετά από έναν και πλέον χρόνο αποχής το πρωτάθλημα της Football League ξεκίνησε και το πρόγραμμα είναι χωρίς... ανάσα για τις 20 ομάδες, προκειμένου να ολοκληρωθεί η σεζόν στις 27 Ιουνίου.\nΩς εκ τούτου όσες έχουν βάθος στο.. ρόστερ θα μπορούν να αντεπεξέλθουν σε αυτή την απαιτητική σεζόν, λόγω των συνθηκών που έχουν διαμορφωθεί με την πανδημία. Η Καλαμάτα είναι μία από τις ομάδες έχουν ποιότητα.\nΤι δείχνει το ροτέισον του Αναστόπουλου\nΕτσι ο Νίκος Αναστόπουλος προχώρησε στον Ασπρόπυργο σε έξι αλλαγές στην 11άδα σε σχέση με την πρεμιέρα με τη Σαντορίνη, αφήνοντας στον πάγκο παίκτες όπως ο Μαρκόφκσι και ο Κέρι. Ο προπονητής της Καλαμάτας δείχνει να έχει κατασταλάξει για την αμυντική γραμμή και πειραματίζεται για τη μεσοεπιθετική. Ο Ταϊρης υπερασπίστηκε και στους δύο αγώνες την εστία της “Μαύρης Θύελλας”, οι Μαβινγκά, Κωνσταντινόπουλος ήταν στα δύο άκρα και ο Μπακαγιόκο στο κέντρο της άμυνας. Ο παρτενέρ του, ο Τσελεπίδης δεν είχε προχθές δικαίωμα συμμετοχής και έτσι τον αντικατέστησε στα μετόπισθεν ο Γκαλίτσιος. Οπότε η μία από τις έξι αλλαγές στην 11άδα ήταν αναγκαστική.\nΑπό εκεί και πέρα, ο Ν. Αναστασόπουλος έδωσε φανέλα φασικού στους Νατσιόπουλο, Σουμπίνιο, Μπουσμπίμπα, Φελίπε, Αλεξόπουλο, αφήνοντας στον πάγκο τους Ζαχαρόπουλο, Πατυλίδη, Κέρι, Ηλιόπουλο και Μαρκόσφκσι!\nΟι Παυλίδης, Ηλιόπουλος, Μαρκόφσκι έπαιξαν ως αλλαγή, με τον πρώτο να μπαίνει στο 38’ λόγω του τραυματισμού του Νατσιόπουλου, ο Ηλιόπουλος έπαιξε 23 λεπτά και ο Μαρκόφσκι μπήκε στο 88’\nΚόντρα στον Ασπρόπυργο κατέγραψε την πρώτη του συμμετοχή (μπήκε στο 67’ στη θέση του Σουμπίνιο) και ο Αναστασόπουλος.\nΟ Ν. Αναστόπουλος έχει χρησιμοποιήσει 18 ποδοσφαιριστές σε δύο αγώνες, με τους Ταϊρη, Μαβινγκά, Κωνσταντινόπουλο, Μπακαγιόκο και Παπατόλιο, που αγωνίζεται στα χαφ να έχουν το απόλυτο σε λεπτά (180).\nΟι Μαρκόφσκι, Μπουσμπίμπα, Αλεξόπουλος, Ηλιόπουλος, Νατσιόπουλος, Σουμπίνιο, Παυλίδης έχουν χρησιμοποιηθεί και στους δύο αγώνες, αλλά είτε δεν ξεκίνησαν, είτε έγιναν αλλαγή.\nΟ Παυλίδης μετρά 131 λεπτά, ο Μπουσμπίμπα 120, ο Σουμπίνιο 97, ο Μαρκόφσκι 92, ο Ηλιόπουλος 83, ο Αλεξόπουλος 71 και ο Νατσιόπουλος 49 λεπτά.\nΟ Τσελεπίδης έχει 90 λεπτά (με Σαντορίνη), αλλά η δεύτερη κίτρινη κάρτα που δέχτηκε στο φινάλε δεν του επέτρεψε να αγωνιστεί στον Ασπρόπυργο, τη θέση του οποίου, όπως προαναναφέραμε, πήρε ο Γκαλίτσιος που έπαιξε σε όλο το ματς. Από εκεί και πέρα, ο Φελίπε έχει παίξει 88 λεπτά, ο Κέρι 86, ο Ζαχαρόπουλος 60 και ο Αναστασόπουλος 23. Δεν έχουν αγωνιστεί ακόμα οι δύο γκολκίπερ Καπούταγλης, Αραμπατζής και οι Καραχάλιος, Παναγιώτου, Σαλίνες, Τριανταφυλλάκης και Καρούτης.\nΗ Καλαμάτα προετοιμάζεται πλέον για το πρώτο εντός έδρας ματς της σεζόν, με αντίπαλο την Επισκοπή, το οποίο θα διεξαχθεί στις 2 το μεσημέρι προκειμένου να διευκολυνθούν οι φιλοξενούμενοι στο ταξίδι της επιστροφής.\nΗ “Μαύρη Θύελλα” θα επιδιώξει τη δεύτερη σερί νίκη στη Football League, ώστε να μείνει στην κορυφή του βαθμολογικού πίνακα.\nΠερισσότερα σε αυτή την κατηγορία: « "ΜΑΥΡΗ ΘΥΕΛΛΑ": Αλλαγή ώρας στο ματς με Επισκοπή Επέστρεψε στον Πάμισο ο Γιώργος Χαραλαμπόπουλος »


S20 E30: Κάθισμα τουαλέτας, Επισκευή κλειδαριών\nΠροηγούμενο επεισόδιο: S20 E29 | Επόμενο επεισόδιο: Δημοσίευση στις 30 Μαΐου, 8 π.μ. ET\nΟ ειδικός σε υδραυλικά και θέρμανση, Richard Trethewey, αποκαλύπτει το μυστήριο πίσω από την αντικατάσταση καθισμάτων τουαλέτας. Ο Richard δείχνει στον οικοδεσπότη Kevin O'Connor πόσο απλές έχουν γίνει οι αντικαταστάσεις καθισμάτων τουαλέτας, με τυπικά μεγέθη και σχέδια μπουλονιών. Εξηγεί μάλιστα πώς το πλαστικό υλικό χωρίς διάβρωση είναι πολύ εύκολο να δουλέψει κατά την εγκατάσταση.\nΌμως, ο Ρίτσαρντ δείχνει επίσης στον Κέβιν τα πιο συνηθισμένα προβλήματα που μπορεί να περιλαμβάνει μια εργασία επισκευής καθίσματος τουαλέτας. Το απογυμνωμένο υλικό και η διάβρωση μπορεί να περιπλέξουν το ζήτημα, αλλά ο Richard εξηγεί πώς να τα χειριστείτε.\nΣτη συνέχεια, συναντάμε τη συντάκτρια του House One Jenn Largesse καθώς συνεχίζει το έργο ανακαίνισης της αυλής της. Αφού τοποθέτησε όμορφα σύνθετα καταστρώματα και κιγκλιδώματα γύρω από την πισίνα κοντέινερ, η Jenn συνεργάζεται με έναν εργολάβο για να εγκαταστήσει μια πέργκολα βινυλίου με ενίσχυση αλουμινίου στο κατάστρωμα της πισίνας της.\nΗ Jenn και ο εργολάβος εξηγούν τα μεμονωμένα κομμάτια της πέργκολας, από τους στύλους και τις δοκούς μέχρι την ενίσχυση από αλουμίνιο και τα πηχάκια σκίασης. Στη συνέχεια κατασκευάζουν έναν στύλο 4x4 για να χωρέσει ένα χιτώνιο βινυλίου 6x6 πριν εγκαταστήσουν τους στύλους αλουμινίου και συναρμολογήσουν όλα τα εξαρτήματα.\nΤέλος, ο ξυλουργός Nathan Gilbert μας πηγαίνει σε μια κλήση για να βοηθήσουμε έναν ιδιοκτήτη σπιτιού με ένα σετ κλειδαριάς αντίκα. Αφού η ιδιοκτήτρια του σπιτιού εξηγεί τα προβλήματά της, ο Νέιθαν αφαιρεί μια κλειδαριά αιωνόβια από την πόρτα προτού την αποσυναρμολογήσει για να ερευνήσει.\nΑφού βρει τα ενοχλητικά εξαρτήματα, ο Νέιθαν κατευθύνεται σε έναν τοπικό κλειδαρά για να βρει αντικαταστάσεις. Στη συνέχεια, οδηγεί τον ιδιοκτήτη του σπιτιού στη διαδικασία επισκευής, με αποτέλεσμα μια επαγγελματική επισκευή που διατηρεί την ιστορική ακεραιότητα της πόρτας.\nΣτη συνέχεια, ο Nathan επιστρέφει στο κατάστημα για να εξηγήσει πώς διαφέρουν τα σύγχρονα κυλινδρικά σετ κλειδαριές από τα σετ κουφωμάτων. Δείχνει στον Κέβιν πόσο απλά είναι αυτά τα σύγχρονα σετ κλειδαριάς στην εγκατάσταση και την επισκευή.\nΟ Richard Trethewey δείχνει πώς να αντικαταστήσετε ένα παλιό ή κατεστραμμένο κάθισμα τουαλέτας. Κατά την εγκατάσταση ενός νέου καθίσματος, το πρώτο βήμα είναι να καθορίσετε το μέγεθος του καθίσματος τουαλέτας που χρειάζεστε, φροντίστε να χρησιμοποιήσετε το σωστό μέγεθος καθίσματος για να ταιριάζει με την υπάρχουσα τουαλέτα.\nΗ συντάκτρια του House One Jenn Largesse συνεχίζει το έργο ανακαίνισης της αυλής της. Αφού τοποθέτησε όμορφα σύνθετα καταστρώματα και κιγκλιδώματα γύρω από την πισίνα κοντέινερ, η Jenn συνεργάζεται με έναν εργολάβο για να εγκαταστήσει μια πέργκολα βινυλίου με ενίσχυση αλουμινίου στο κατάστρωμα της πισίνας της.\nJenn και Luke από Dream Decks περιηγηθείτε στο κατάστρωμά της που κατασκευάστηκε από Trex Decking σε Havana Gold με κρυφά κουμπώματα γενικής χρήσης και κάγκελα Trex Transcend σε Κλασικό Λευκό με τετράγωνα λευκά κάγκελα, φωτισμό με καπέλο και φώτα ανύψωσης σκάλας. Μαζί τοποθετούν μια πέργκολα βινυλίου ενισχυμένη με χάλυβα που κατασκευάζει η Ανώτερα πλαστικά προϊόντα και πωλείται από Πλαστική Ξυλεία.\nΟ Nathan αφαιρεί και επισκευάζει ένα πλήρες εξωτερικό σετ κλειδαριάς.\nΟ Nathan εξηγεί την ανατομία αυτού που βρίσκεται συνήθως σε ένα πλήρες εξωτερικό σετ κλειδαριάς. Όλα τα εργαλεία και το υλικό παρέχονται από Υλικό Mack Designer.\nΟ Nathan Gilbert επιστρέφει στο κατάστημα για να εξηγήσει πώς διαφέρουν τα σύγχρονα κυλινδρικά σετ κλειδαριές από τα σετ κουφωμάτων.\nΗμερομηνία αρχικής προβολής: 19 Μαΐου 2022, σεζόν 20. Επ. 30 23:42\nΒοήθεια ειδικών: Dream Decks\nΚατασκευαστής καταστρώματος:Trex Decking\nΚατασκευαστής πέργκολας: Ανώτερα πλαστικά προϊόντα\nΠρομηθευτής πέργκολας: Πλαστική Ξυλεία\nΠρομηθευτής υλικού και εργαλείων Lockset:Υλικό Mack Designer\nΑυτό το προφίλ και η δραστηριότητα του παλιού σπιτιού\nΗ επένδυση παραθύρου και πόρτας συναρμολογείται σε ένα κατάστημα και στη συνέχεια αποστέλλεται στον ιστότοπο του Idea House. Τοποθετείται ένα μεγάλ...\nΤο καλύτερο υπνοδωμάτιο πριν και μετά το 2013\nΜας δείξατε τους γοητευτικούς και άνετους χώρους ύπνου σας. Τώρα δείτε ποιες ήταν οι φιναλίστ στον ετήσιο Διαγωνισμό Αναδιαμόρφωσης ΑναγνωστώνRavam...\nΤο «Kids Making It» φτιάχνει το δικό του εργαστήριο\n28 Ιανουαρίου 2019 Οι φίλοι μας σε αυτή τη μη κερδοσκοπική επιχείρηση της Βόρειας Καρολίνας ξεκινούν ένα νέο κτίριο για να επεκτείνουν τις προσφορέ...


Τράγκας: “Πρέπει να ανατραπεί ο Μητσοτακισμός που τρώει παντεσπάνι, ενώ μοιράζει παγάκια στους Ολυμπιονίκες”\nΑρχική σελίδαΓΙΩΡΓΟΣ ΤΡΑΓΚΑΣΤράγκας: “Πρέπει να ανατραπεί ο Μητσοτακισμός που τρώει παντεσπάνι, ενώ μοιράζει παγάκια στους Ολυμπιονίκες”\nΟ ένας, ο Ολυμπιονίκης κωπηλάτης, εξομολογήθηκε ότι έτρωγε παγάκια για να ξεγελάσει την πείνα του. Ο άλλος, ο αρσιβαρίστας κατέρρευσε σε λυγμούς καταγγέλλοντας την αδιαφορία της ελληνικής πολιτείας. Ένα τεράστιο παγκόσμιο ταλέντο, ο Αντετοκούνμπο έφυγε από τα Σεπόλια και διέσχισε τον Ατλαντικό για να βρει την καταξίωση και τη χρυσό πεπρωμένο του ανάμεσα στα “ελάφια”. Εδώ στην Ελλάδα δεν φυτρώνει γρασίδι. Το καίει η πυρωμένη ανάσα της οικονομικής κατοχής και η βουλιμία της αθηνοκεντρικής ελίτ. Τα περισσότερα παιδιά είναι ενός κατώτερου Θεού.\nΟι αθλητές μασάνε παγάκια και υποφέρουν για να φέρουν σε μία άκαρδη, αγνώμονα και άψυχη πολιτεία, χρυσά μετάλλια. Το σύστημα υγείας δεν αντέχει οποιαδήποτε πίεση και γι αυτό πρέπει ο πληθυσμός να φυλακίζεται με lockdown, έστω και αν η οικονομία ισοπεδώνεται και οι άνεργοι πολλαπλασιάζονται με γεωμετρική πρόοδο. Τα παιδιά (το λέει και ο Πρωθυπουργός) δεν πρέπει να πηγαίνουν όλα στο Πανεπιστήμιο! Μόνο τα παιδιά των αριστοκρατών, της καλής κοινωνίας και εκείνων των οικογενειών που έχουν τη δυνατότητα να παρακολουθήσουν το Ρολάν Γκαρός ή το Ρόλεξ. Πρέπει να κρατάμε αποστάσεις και να βάζουμε μάσκα, αλλά αυτό δεν ισχύει για τη σαρδελοποίηση των πολιτών στα ΜΜΜ ή για τον Πρωθυπουργό στο μπαλκόνι της Ικαρίας.\nΟ Λουδοβίκος των Αθηνών, η Μαρία Αντουανέτα, το περιβάλλον των Βερσαλλιών του Μαξίμου έχουν πάντα κάποιον “Αυγενάκη” να δικαιολογεί την πείνα και τις στερήσεις των Ολυμπιονικών μας και όχι μόνο των αθλητών, αλλά και του λαού, που συνήθως “τρέφεται” με τα καπνογόνα και τα καρκινογόνα χημικά κάποιου Χρυσοχοΐδη. Οι ίδιοι, οι σύγχρονοι Λουδοβίκοι, χρησιμοποιούν το Ρολάν Γκαρός ή επισκέπτονται τον Τσιτσιπά, ή τη Σάκκαρη στα αποδυτήρια, όταν θέλουν να δείξουν ότι ανήκουν στο Τζετ-Σετ ή ότι συγκαταλέγονται στους Forbes της παγκόσμιας πολιτικής ελίτ. Τώρα πια έχουν κατακτήσει την κορυφή της εξουσίας και δεν τους ενδιαφέρει η ιστορία της Καλτσεστρούτσι ή του Παντσαβόλτα ή η Αποστασία που έφερε την 21η Απριλίου. Τώρα απολαμβάνουν, με όλη τη σημασία της λέξεως, τα οφέλη της εξουσίας.\nΑπό την αποφράδα ημέρα που ο Γιωργάκης βγήκε με φόντο το Καστελόριζο και μας είπε ότι γλιτώνουμε την χρεοκοπία και τις συντάξεις, από το πρώτο δελτίο του ΣΚΑΪ που ο Μπάμπης Παπαδημητρίου (βουλευτής σήμερα της ΝΔ), κραύγαζε ότι δεν υπάρχει άλλος δρόμος “σωτηρίας” και χαρακτήριζε εξτρεμιστές και ψεκασμένους τους αντιμνημονιακούς, μέχρι σήμερα, όποτε οι δυστυχείς, οι πεινασμένοι, αυτοί που τρώνε παγάκια για να ξεγελάσουν το άδειο στομάχι, διαμαρτυρήθηκαν ή βγήκαν στους δρόμους, οι καλοί συνάδελφοί μου των πανελλαδικών καναλιών και οι Κουίσλινγκς των Αθηνών τους χαρακτήρισαν “εξτρεμιστές”, “ψεκασμένους” και γραφικούς. Είτε κρατούσαν πανό στα χέρια, είτε φορούσαν χρυσό Ολυμπιακό Μετάλλιο στο στήθος!! Είτε φώναζαν συνθήματα κατά της πείνας, είτε κατά της ταπείνωσης των Πρεσπών. Σύννεφα χημικών και καπνογόνων σκέπαζαν τις διαμαρτυρίες τους, με πάντα αυστηρά μέτρα πειθαρχίας είτε για τις Πρέσπες, είτε για το Αιγαίο. Έφτασαν στο σημείο οι “προοεδευτικόι” σύμμαχοι της Νέας Δημοκρατίας να χαρακτηρίσουν “ραμολιμέντο” τον μίκη Θεοδωρακη, επειδή τι έβγαλε; Έναν λόγο στη συγκέντρωση του Συντάγματος για το Μακεδονικό.\nΈντεκα χρόνια οικονομική κατοχή, φέρνει αναπόφευκτα εθνικές υποχωρήσεις για να μπορεί και το κατεστημένο (η περίφημη ελίτ) να διατηρεί τα κεκτημένα της. Να παίρνει ένα μερίδιο από τις δουλειές που γίνονται στην Ελλάδα από τα σκουπίδια, τις ανεμογεννήτριες, τα φωτοβολταϊκά και το Ελληνικό. Μάλιστα τώρα που η εκτελεστική εξουσία απέκτησε ένα όπλο δραστικότερο των χημικών: Τον COVID-19. Ένα όπλο – δικαιολογία για την απώλεια ατομικών δικαιωμάτων, για εκπτώσεις στη Δημοκρατία και το Σύνταγμα.\nΔηλαδή θέλουν να μας πουν ότι το ευρωπαϊκό κεκτημένο, είναι να τρώει ένα μέρος του πληθυσμού παγάκια και αποφάγια, να σιτίζεται πλημμελώς να στερείται της ελευθερίας της έκφρασης, να βρίσκεται η χώρα στην 70η θέση από πλευράς ελευθεριών του Τύπου και οι Βερσαλλίες του Μητσοτακισμού να τρώνε παντεσπάνι με χρυσά κουτάλια; Είναι ευρωπαϊκό κεκτημένο και ισότιμη συμμετοχή στην Ευρώπη να αρμενίζουν οι Τούρκοι στο μισό Αιγαίο και να αλείφουν ως βούτυρο στο ψωμί τους την Αμμόχωστο και τα κυπριακά εδάφη; Εμείς ως κράτος – μέλος της Ευρωπαϊκής Ένωσης δεν έχουμε δικαίωμα να σηκώσουμε το χέρι και να προβάλλουμε ΒΕΤΟ; Οι δικοί μας αθλητές πρέπει να μασάνε παγάκια ή να καταρρέουν από τις στερήσεις για να πάνε στους Ολυμπιακούς Αγώνες, προκειμένου να γεμίζουν τα γερμανικά ταμεία;\nΕίναι καιρός να αντισταθεί σύσσωμος ο Ελληνικός λαός. Να αγωνιστεί εναντίον του Μητσοτακισμού. Από την εποχή της Ιουλιανής Αποστασίας έως και σήμερα, η οικογένεια Μητσοτάκη, πατέρας και γιος έφεραν στην Ελλάδα ανισότητα και εθνικές ταπεινώσεις. Ο πατέρας αποσταθεροποίησε τη Δημοκρατία και έφερε τη δικτατορία, ο γιος φέρνει ανείπωτη φτώχεια και υποχωρήσεις στο Αιγαίο. Είναι καιρός όλοι οι δημοκρατικοί πολίτες, οι βαθύτατα Ελεύθεροι Άνθρωποι και πατριώτες να αναλογιστούμε αυτά που έρχονται και να αντιδράσουμε.\nΗ σημερινή Βαστίλη που τρώει παντεσπάνι και μοιράζει παγάκια στους Ολυμπιονίκες πρέπει να πέσει.


Ημερομηνία κυκλοφορίας του Star Wars Republic Commando στο PS4 και Switch – GameFreniacs\nΗμερομηνία κυκλοφορίας του Star Wars Republic Commando στο PS4 και Switch\nΚυκλοφορεί τον Απρίλιο.\nΥπήρξαν φήμες ότι το Star Wars Republic Commando θα κυκλοφορήσει στο Switch. Τώρα, η Aspyr επιβεβαίωσε ότι το Star Wars Republic Commando θα κυκλοφορήσει πράγματι στο Switch και στο PS4, με ημερομηνία κυκλοφορίας στις 6 Απριλίου. Το remaster θα είναι το μεμονωμένο κομμάτι του Star Wars Republic Commando και θα κοστίζει 14,99 $. Παρακάτω μπορείτε να δείτε ένα trailer της ανακοίνωσης για το Star Wars Republic Commando.\nΟ Ted Staloch, συνιδρυτής της Aspyr, δήλωσε:\n«Από την αρχική του κυκλοφορία το 2005, το Republic Commando συνεχίζει να είναι ένα αγαπημένο παιχνίδι των θαυμαστών του Star Wars. Έχουμε την τιμή να συνεργαστούμε με την Lucasfilm Games για να επαναφέρουμε αυτήν την αγαπημένη στιγμή στην ιστορία του franchise.»\nΤο Star Wars Republic Commando κυκλοφόρησε αρχικά το 2005 για PC και Xbox. Το παιχνίδι αναπτύχθηκε από την LucasArts. Η πλοκή του Star Wars Republic Commando τέθηκε κατά τη διάρκεια των Clone Wars μετά από το Star Wars Episode II: Attack of the Clones. Οι παίκτες αναλαμβάνουν το ρόλο του Clone Commando Boss που ηγείται της Delta Squad, αποτελούμενη από τους Scorch, Sev και Fixer.\nΠριν από λίγες εβδομάδες, η Embracer αγόρασε την Aspyr Media. Αυτό σημαίνει ότι το Embracer έχει τώρα 57 εσωτερικά στούντιο ανάπτυξης παιχνιδιών σε 40 χώρες. Πολλά από αυτά είναι μικρότερα ανεξάρτητα στούντιο ενωμένα με μερικές από τις 8 επωνυμίες εκδόσεων του Embracer, αλλά αυτό εξακολουθεί να είναι ένας απίστευτος αριθμός.\n25/02/2021 25/02/2021 Andreas Sigalasnintendo Switch,playstation 4\nΠροηγούμενο Προηγούμενο άρθρο: Καθυστερεί το Patch 1.2 του Cyberpunk 2077\nΕπόμενο Επόμενο άρθρο: Ανακοινώθηκαν τα PC specs για το Days Gone


Εθνομπολσεβίκοι – Δημήτρης Σκάλκος\nOn Μαΐου 4, 2017 By dimitrisskalkosIn Uncategorized\nΗ πρόσφατη στάση του τροτσκιστή υποψηφίου Ζαν-Λικ Μελανσόν να αποφύγει να στηρίξει τον Εμανουέλ Μακρόν στον δεύτερο γύρο των γαλλικών προεδρικών εκλογών προκάλεσε αίσθηση. Από κοντά οι ευρωβουλευτές του ΚΚΕ, της ΧΑ, τρεις του ΣΥΡΙΖΑ και της ΛΑΕ, αρνήθηκαν να υιοθετήσουν το ψήφισμα του Ευρωπαϊκού Κοινοβουλίου για τον τερματισμό της κρατικής βίας, την απελευθέρωση των πολιτικών κρατουμένων και την προκήρυξη εκλογών στη Βενεζουέλα του Μαδούρο. Γεγονότα φαινομενικά διαφορετικά, όχι όμως πλήρως αντιθετικά.\nΑυτή η σύμπτωση απόψεων των πολιτικών άκρων δεν είναι τυχαία· αντίθετα, εκφράζει βαθύτερες συγκλίσεις σε επίπεδο αρχών, ιδεών και αντιλήψεων. Σε καμία περίπτωση βέβαια δεν πρέπει να παραγνωρίζονται οι θεμελιώδεις διαφορές και οι έντονες αντιπαλότητες ανάμεσα στα πολιτικά άκρα. Πρόκειται όμως περισσότερο για «αδελφικό μίσος», καθώς πολλά ιδεολογικά ρεύματα των δύο άκρων έχουν προέλθει από την ίδια ιδεολογική μήτρα. Γι’ αυτό άλλωστε οι μετατοπίσεις στην αφοσίωση πολλών εκπροσώπων τους ήταν ιστορικά ένα εξαιρετικά σύνηθες φαινόμενο.\nΑς θυμηθούμε για παράδειγμα τον Ζορζ Μπατάιγ και τον γαλλικό αριστερό φασισμό ή τις πολιτικές διαδρομές πολλών εκπροσώπων της γερμανικής Νέας Δεξιάς. Ή ακόμη το γνωστό ρεύμα του «εθνικού μπολσεβικισμού», με ρίζες στη Γερμανία του Α΄ Παγκοσμίου Πολέμου, το οποίο επιχείρησε να συνδυάσει τον «δεξιό» εθνικισμό με «αριστερές» οικονομικές θέσεις. Τα τελευταία χρόνια, μάλιστα, είναι εντυπωσιακό το αναγεννημένο ενδιαφέρον για το έργο του Γερμανού αντι-φιλελεύθερου θεωρητικού Καρλ Σμιτ, που γνωρίζει κατά παράδοξο τρόπο άνθηση, πέρα από τους παραδοσιακούς συντηρητικούς χώρους, στους ακαδημαϊκούς κύκλους τής μετα-κομμουνιστικής Κίνας.\nΤα πολιτικά άκρα μοιράζονται πρωτίστως την εχθρότητά τους για τη φιλελεύθερη κοινωνία και τις αρχές που τη συγκροτούν.\nΑπορρίπτουν την αυτονομία του ατόμου, το «κοινωνικό συμβόλαιο», τη διάκριση των σφαιρών της «οικονομίας» και της «πολιτικής», υποστηρίζοντας την άποψη ότι «τα πάντα είναι πολιτική». Καταδικάζουν την «ψευδή ιδεολογία» του φιλελευθερισμού, η οποία συσκοτίζει τον «συγκρουσιακό» χαρακτήρα της πολιτικής που οργανώνεται με βάση το σμιτιανό δίπολο «εχθρός-φίλος». Εκφράζουν την απέχθειά τους προς τον αστικό κόσμο του «καθωσπρεπισμού» και της επιχειρηματικότητας που διαφθείρουν το πολεμικό και «αγωνιστικό» πνεύμα των ανθρώπων. Ασκούν δριμεία κριτική στον κοινοβουλευτισμό και τις «αργόσυρτες» διαδικασίες του, σε αντίθεση με την υποτιθέμενη αποτελεσματικότητα μιας «κατάστασης εξαίρεσης». Ο αντι-αμερικανισμός τους συμβολίζει και συμπυκνώνει τη συνολική απόρριψη του κοσμοπολιτισμού, του πλουραλισμού και του επιχειρηματικού καπιταλισμού.\nΣήμερα, η οικονομική στασιμότητα, η αποδιάρθρωση της κοινωνικής συνοχής, η διάχυτη ανασφάλεια και η αβεβαιότητα για το μέλλον, η κρίση του ευρωπαϊκού οικοδομήματος, δημιουργούν ευνοϊκές συνθήκες ενίσχυσης των πολιτικών άκρων. Οι κρίσεις θρέφουν τις ακραίες ιδεολογίες, οι οποίες σε ένα αφυδατωμένο πολιτικό περιβάλλον βρίσκουν γόνιμο έδαφος να καρπίσουν. Οι φιλελεύθερες και σοσιαλδημοκρατικές, προοδευτικές και μετριοπαθείς δυνάμεις δεν επιτρέπεται να μείνουν απαθείς. Χρέος τους είναι να σχηματίσουν μία «γραμμή άμυνας» στη μάχη των ιδεών απέναντι στους διαφόρους εθνομπολσεβίκους, προκειμένου να αποτρέψουν την επέλαση μιας νέας βαρβαρότητας στην Ευρώπη.\n*Δημοσιεύτηκε στο amagi (28.4.2017).\nβιβλιοπαρουσίαση: Το ψέμα του ολοκληρωτισμού


Το LadyLike σε συνεργασία με την Άση Μπήλιου και το asibiliou.gr παρουσιάζει τις ημερήσιες προβλέψεις για όλα τα ζώδια, σήμερα, Παρασκευή, 27 Μαΐου.\nΤετράγωνο με τον Πλούτωνα και σύνοδο με την Αφροδίτη σχηματίζει η Σέληνη από τον Κριό φέρνοντας ένταση στις επαφές μας. Από τις 06:20 και μέχρι τις 09:22 που θα περάσει στον Ταύρο (από εκεί θα δώσει στη μέρα μία πιο πρακτική κατεύθυνση και όρεξη για μία όμορφη έξοδο), η Σελήνη βρίσκεται σε φάση κενής πορείας.\nΗ Αφροδίτη παραμένει στον Κριό και σχηματίζει τετράγωνο με τον Πλούτωνα. Τα «παιχνίδια εξουσίας» στις σχέσεις μας προσωπικές και επαγγελματικές αποκτούν άλλη διάσταση αν δεν ζυγίσουμε τις συνέπειες πριν εμπλακούμε σε αυτά. Θέστε τα όριά σας και μην επιτρέπετε παραβιάσεις σε αυτά, με όπλο την διπλωματία αλλά και την απομάκρυνση από πεδία εντάσεων.\nΗ Αφροδίτη έρχεται σε κόντρα με τον Πλούτωνα και τον Αιγόκερω και τα παιχνίδια εξουσίας σας βρίσκουν είτε στον χώρο της δουλειάς είτε στου σπιτιού, ειδικά αν είστε γεννημένοι τις τελευταίες ημέρες του ζωδίου σας. Δεν χρειάζεται να τρομάξετε ή να υποχωρήσετε. Ορθώστε το το ανάστημα σας με ηρεμία και διατηρήστε τα όρια σας με κάθε τρόπο.\nΑναστάτωση και δυσκολίες επικρατούν στην καθημερινότητά σας σήμερα, κυριότερα στη δουλειά, στις σχέσεις με συνεργάτες και στα θέματα της φυσικής σας κατάστασης. Έχετε καιρό να κάνετε κάτι θετικό για τον εαυτό σας και πιθανό είναι να μην ασχολείστε με όσα πρέπει να για είστε υγιείς μπροστά στις έγνοιες που σας απορροφούν. Είναι καλο να κάνετε αυτές τις σκέψεις σήμερα για να μπορέσετε να βάλετε σε προτεραιότητα τη ψυχική και σωματική σας υγεία και να αλλάξετε κάποιες συμπεριφορές σας.\nΑπό τις 9.22 το πρωί η Σελήνη βρίσκεται στον Ταύρο, δημιουργώντας μια σχετικά ράθυμη διάθεση. Ωστόσο η κόντρα ανάμεσα στην Αφροδίτη και τον Πλούτωνα σας βάζει σε διάθεση να ξεκαθαρίσετε σχέσεις και καταστάσεις ιδιαίτερα αν είστε γεννημένοι τις τελευταίες ημέρες του ζωδίου σας. Αντί να αγωνιάτε γι’ αυτή τη σχέση που απαιτεί ξεκαθάρισμα ίσως πρέπει να μιλήσετε με το άλλο άτομο και να καταλάβετε τι συμβαίνει ακριβώς.\nΜια πιο ευχάριστη και κοινωνική Παρασκευή μόλις ξεκίνησε για εσάς. Τα πράγματα θα ήταν ίσως ιδανικά αν ο Πλούτωνας δεν έφερνε ένταση, άγχος και θυμό στην επιφάνεια. Ίσως αυτά τα συναισθήματα να αφορούν τον σύντροφο σας ακόμα κι ένα στενό συγγενή. Όσο μικρή κι αν είναι η αφορμή μπορείτε να παρασυρθείτε σε ένα ξέσπασμα που το πιθανότερο είναι ότι έχει τις ρίζες του σε κάτι πιο βαθύ και ουσιαστικό. Καλό θα είναι να προσπαθήσετε να το λύσετε.\nΆγχος για θέματα της δουλειάς και πίεση να ολοκληρώσετε τις υποχρεώσεις σας για ένα πιο άνετο σαββατοκύριακο, επικρατούν σήμερα. Το τετράγωνο Αφροδίτης Πλούτωνα απαιτεί προσοχή στην κριτική που θα ασκήσετε σε άλλους ειδικά για όσους έχετε γεννηθεί τις τελευταίες μέρες του ζωδίου σας.\nΟικονομικά θέματα και ζητήματα που έχουν να κάνουν με τη διαχείριση χρόνου ίσως προκύψουν σήμερα. Αιτία καταπίεσης μπορεί να είναι ένας λογαριασμός που σας πιέζει ξαφνικά ή ακόμη και μια ερωτική σχέση ή μία εμμονή με ένα πρόσωπο του παρελθόντος που μάλλον δεν ξεπεράσατε εντελώς.\nΆγχος και ένταση έχετε τις πρωινές ώρες κι όχι απαραίτητα με έναν συγκεκριμένο λόγο. Σήμερα ολοκληρώνεται και το τετράγωνο της Αφροδίτης με τον Πλούτωνα κι ίσως αυτό το άγχος προέρχεται από θέματα που αφορούν την οικογένεια σας ή ένα ακίνητο ή το σπίτι σας. Αν κάτι δεν σας αρέσει μην καταπιεστείτε. Εκφράστε το συναίσθημα σας.\nΑγχωμένοι είστε τις πρωινές ώρες ενώ ίσως υπάρχει μία παρασκηνιακή κατάσταση στη δουλειά σας. Το κλίμα φορτίζεται ακόμα περισσότερο από την κόντρα της Αφροδίτης και του Πλούτωνα, ανάμεσα σε εσάς και σε έναν φίλο, συνεργάτη ή συγγενή. Αν χωρίς επιθετική διάθεση αλλά θέλοντας να πείτε την αλήθεια, προσεγγίσετε αυτό το άτομο, ίσως ρίξετε φως σε μια κατάσταση και η σχέση σας μπορεί να βελτιωθεί.\nΗ Σελήνη από τον Κριό φωτίζει τις φιλοδοξίες σας. Καθώς περνά στον Ταύρο και ταυτόχρονα δημιουργείται το τετράγωνο Αφροδίτης – Πλούτωνα, προσγειώνεστε σε πρακτικά ζητήματα που στέκουν ανάμεσα σε εσάς και τα σχέδια και τα όνειρα σας. Τα οικονομικά σας είναι ένα από αυτά τα ζητήματα. Μην ανοίγεστε, λοιπόν, ανεξέλεγκτα και μη στηρίζεστε σε βοήθειες άλλων.\nΤο τετράγωνο της Αφροδίτης με τον Πλούτωνα που ολοκληρώνεται σήμερα δημιουργεί εκρηκτική ατμόσφαιρα όταν νιώθετε ότι κάποιος θέλει να επιβάλλει τον τρόπο του στη δουλειά σας. Αν το δείτε ψύχραιμα, ίσως επωφεληθείτε τελικά από κάτι που θα ακούσετε. Αν ωστόσο νιώθετε ότι έχετε εμπλακεί σε ένα παιχνίδι ελέγχου τότε τα πράγματα μπορεί να γίνουν πολύ δύσκολα.\nΤάσεις φυγής περιλαμβάνει η Παρασκευή για εσάς, καθώς μπορεί να βιώνετε μία βαριά ατμόσφαιρα στη δουλειά σας ή να έχετε άλλα θέματα να διαχειριστείτε που δεν μπορούν να επιλυθούν. Φεύγοντας όμως από κάπου δε σημαίνει ότι δεν συνεχίζετε να κουβαλάτε το πρόβλημα μαζί σας. Προσοχή δείξτε στον τρόπο που επικοινωνείτε με τους άλλους.\nΗ μέρα σας δημιουργεί σύγχυση καθώς κάτι φαίνεται να σας κρατά πίσω από μία ενδεχόμενη σχέση ή συνεργασία. Ίσως να υπάρχει ένα πρόσωπο γθα το οποίο ίσως έχει δείξει το ενδιαφέρον του προσωπικά ή επαγγελματικά αλλά είστε κάπως πιο καχύποπτοι απέναντι του. Το καλύτερο είναι να προσπαθήσετε να μάθετε περισσότερα γι’ αυτό το πρόσωπο.


Μαρία Σολωμού: Αυτό είναι το μεγαλύτερο λάθος της ζωής μου. Θα δαγκώσω το λαρύγγι όποιου μου...\nΜαρία Σολωμού: Αυτό είναι το μεγαλύτερο λάθος της ζωής μου. Θα δαγκώσω το λαρύγγι όποιου μου…\nΘα δαγκώσω το λαρύγγι όποιου μου φάει λεφτά δηλώνει η Μαρία Σολωμού\nΝάσος Μπετούγιας 26 Φεβρουαρίου, 2022, 10:53 πμ 1.4k Views\nΗ Μαρία Σολωμού είναι από τις ηθοποιούς που δεν μασάνε τα λόγια τους. Δουλεύει, θέλει να πληρώνεται και αν κάποιος δοκιμάσει να τις φάει λεφτά δηλώνει έτοιμη να δαγκώσει λαρύγγια.\nΜάλιστα πριν από χρόνια είχαν διακοπεί γυρίσματα στα οποία συμμετείχε η αγαπημένη ηθοποιός, για οικονομικούς λόγους, όταν η εταιρεία παραγωγής δεν μπορούσε να είναι συνεπής στις υποχρεώσεις της προς το καστ\nΗ Μαρία Σολωμού σε συνέντευξη της είχε αποκαλύψει ότι ήταν η ίδια που κινητοποίησε τους υπόλοιπους ηθοποιούς να μην πηγαίνουν στο γύρισμα μέχρι να πάρουν τα λεφτά τους.\nΟ λόγος που προέβη σε αυτή την πράξη είναι πρωτίστως ότι έχει ένα δάνειο που ακόμα ξεπληρώνει.\n«Το μεγαλύτερο λάθος της ζωής μου ήταν το γεγονός ότι πήρα δάνειο για να αγοράσω το σπίτι μου. Τεράστιο λάθος. Είμαι από τους ανθρώπους που δεν τους αρέσει να χρωστάνε, που δεν δανείζονται κι όμως έπεσα στην παγίδα να πάρω αυτό το δάνειο. Το οποίο πάρθηκε την εποχή που όλη η Ελλάδα έτρεχε στις τράπεζες για να αγοράσει αυτά που ήθελε. Αν δεν πληρώσω το δάνειό μου θα πάω φυλακή. Θα με κλείσουν μέσα όπως και πολλούς άλλους Έλληνες. Έχω τέτοιο θέμα με τα δανεικά, που να φανταστείς πρέπει να είμαι και η μόνη σε αυτή τη χώρα που πληρώνει τη δόση της πριν λήξει η ημερομηνία πληρωμής».\nΟ δεύτερος λόγος είναι ότι στο παρελθόν είχε χάσει λεφτά για την σειρά Ονειροπαγίδα και ο κόπος της είχε πάει στράφι.\n«Βέβαια ισχύει και ήμουν εγώ αυτή που το ξεκίνησα με το να μην πηγαίνω στα γυρίσματα. Επειδή στο παρελθόν είχα ζήσει μια τεράστια οικονομική ζημιά με την “Ονειροπαγίδα”, όπου η εταιρία παραγωγής κήρυξε ξαφνικά πτώχευση, αποφάσισα στο μέλλον να διεκδικώ τα λεφτά μου. Θα δαγκώσω το λαρύγγι όποιου πάει να μου φάει ξανά λεφτά. Όπως εγώ είμαι τυπική στις υποχρεώσεις μου ως ηθοποιός, έτσι θέλω και η παραγωγή της κάθε δουλειάς να είναι τυπική απέναντί μου.


Χ.Α: Πολλά εν ολίγοις από τον… Παρατηρητικό (17 Μαϊου 2021) | Mikrometoxos.gr\nΙΝΤΕΚ: Μην τον είδατε τον Παναή\nΦΡΙΓΟ: Όλο και κάποιο όφελος θα έχει από το DEAL. Δεν νομίζετε;\nΠΛΑΘ: Η έννοια του φθηνού έχει χάσει το νόημά της\nΚΛΜ: Όλο και βγάζουν στο 0,70, όλο και τους τα παίρνουν\nΣΠΕΙΣ: Για να πάμε στο διάστημα χρειαζόμαστε ταυτότητες;\nBYTE: Ακόμα γλείφει, πού να αρχίσει να δαγκώνει κιόλας\nΠΕΡΦ: Από το 10 του Κορωναίου, σύντομα στο 13 του Διαμαντίδη\nΜΙΓ: Πετάει μετά την αναδιάρθρωση, μην ξεχνάτε όμως ότι το προσδόκιμο επιβίωσης των εντόμων δεν είναι υψηλό\nΓΔ: Εκεί γύρω στο 0,10%. Ε, ρε ξύλο που θέλουν μερικοί…


ΕΟΠΥΥ: Ανατροπές με νομοσχέδιο για επισκέψεις σε γιατρούς, διαγνωστικές εξετάσεις και νοσηλείες - Αργολικές Ειδήσεις\nΤο νομοσχέδιο βρίσκεται στην τελική του φάση και αναμένεται να αναρτηθεί προς δημόσια διαβούλευση τις επόμενες ημέρες, ώστε το αργότερο έως τα μέσα Μαρτίου να έχει ψηφιστεί στη Βουλή.\nΉδη όμως η κυβέρνηση έχει αποφασίσει να αλλάξει πλήρως τον τρόπο που θα παρέχονται οι υπηρεσίες Υγείας στους περίπου 10 εκατ. ασφαλισμένους του Οργανισμού.\nΕιδικότερα η κυβέρνηση με τη νομοθετική ρύθμιση θέτει νέους κανόνες για τις διαγνωστικές εξετάσεις, βάζοντας ποιοτικά κριτήρια στα μηχανήματα που θα χρησιμοποιούνται για τους ασφαλισμένους. Όποιος πάροχος δεν τα πληροί δεν θα μπορεί να συμβληθεί με τον ΕΟΠΥΥ.\nΑντίστοιχα και για τις ιδιωτικές κλινικές οι οποίες θα πρέπει να παρέχουν ποιοτικές υπηρεσίες στους νοσηλευόμενους και γι αυτό θα πρέπει να έχουν συγκεκριμένο αριθμό εργαζομένων, κλίνες ΜΕΘ, καθώς και άλλα ποιοτικά χαρακτηριστικά που σχετίζονται με τις νοσηλείες.\nΣε ότι αφορά στις ιατρικές επισκέψεις, ετοιμάζεται σχέδιο το οποίο θα δίνει τη δυνατότητα σε όλους τους ιδιώτες γιατρούς να συμβληθούν με τον ΕΟΠΥΥ και οι οποίοι θα αμείβονται με βάση τον αριθμό των ασφαλισμένων που θα τους επιλέξουν.\nΣτόχος είναι να υπάρχει πρόσβαση των πολιτών σε γιατρούς του ΕΟΠΥΥ τους οποίους θα μπορούν ελεύθερα και δωρεάν να επισκέπτονται.\nΣτις περιπτώσεις όπου δεν θα υπάρξουν ιδιώτες γιατροί να συμβληθούν με τον ΕΟΠΥΥ, θα γίνονται συμβάσεις με ιδιωτικά πολυϊατρεία για να καλυφθούν οι ανάγκες.\nΟι διαγνωστικές εξετάσεις\nΑλλαγές θα υπάρξουν όμως και στις διαγνωστικές εξετάσεις που αποζημιώνονται από τον ΕΟΠΥΥ, καθώς οι ρυθμίσεις που προωθούνται από το υπουργείο Υγείας, θα μειώσουν τις πλασματικές εξετάσεις. Εκείνες δηλαδή που ενώ χρεώνονται στον Οργανισμό δεν πραγματοποιούνται ποτέ.\nΠρόκειται για ένα φαινόμενο που υπάρχει εδώ και πολλά χρόνια αλλά ήταν αδύνατον να εντοπισθεί το μέγεθός του, καθώς δεν υπήρχε real time έλεγχος.\nΜε το νομοσχέδιο υιοθετείται ένα νέο σύστημα βάση του οποίου κάθε εξέταση θα ελέγχεται σε πραγματικό χρόνο εάν πραγματοποιείται ή όχι. Μάλιστα για τον έλεγχο αυτό θα υπάρξει και συνεργασία με ιδιωτικές εταιρείες οι οποίες θα λειτουργούν όπως σήμερα οι ασφαλιστικές εταιρείες.\nΗ ρύθμιση αυτή δεν είναι τυχαία καθώς εδώ και χρόνια είχε βρεθεί ότι ορισμένα διαγνωστικά κέντρα υπερχρέωναν τον Οργανισμό.\nΜάλιστα μέσα στην περίοδο της πανδημίας και ειδικά της καραντίνας, κάποιοι παρουσίασαν αύξηση στην κίνηση και στην διεξαγωγή διαγνωστικών εξετάσεων της τάξης του 120% με 130%, γεγονός που κίνησε τις υποψίες των ελεγκτών του ΕΟΠΥΥ.\nΌμως μία άλλη βασική αλλαγή που έρχεται στον τομέα των διαγνωστικών εξετάσεων αφορά στα ίδια τα διαγνωστικά κέντρα.\nΤο νομοσχέδιο που θα ψηφιστεί θα περιλαμβάνει τις βασικές κατευθύνσεις για τα ποιοτικά κριτήρια που θα πρέπει να τηρούνται τόσο σε διαγνωστικά κέντρα όσο και σε ιδιωτικές κλινικές και κέντρα αποκατάστασης. Οι λεπτομέρειες αναμένεται πάντως να καθοριστούν με υπουργικές αποφάσεις που θα ακολουθήσουν.\nΣε ότι αφορά στις διαγνωστικές εξετάσεις, σύμφωνα με πληροφορίες του ethnos.gr, τα διαγνωστικά κέντρα θα αμείβονται για κάθε εξέταση με βάση την παλαιότητα του μηχανήματος αλλά και τις τομές (αφορά σε απεικονιστικά μηχανήματα), κάτι που θα ορισθεί με λεπτομέρεια σε υπουργική απόφαση.\nΓεγονός που σημαίνει πως όσο πιο παλαιό είναι ένα μηχανήματα τόσο περισσότερες εκπτώσεις θα πρέπει να κάνει ο πάροχος στον ΕΟΠΥΥ.\nΌμως εξαιτίας ακριβώς αυτής της ρύθμισης, τα διαγνωστικά κέντρα θα είναι ουσιαστικά υποχρεωμένα να εξοπλίζονται με σύγχρονα συστήματα, κάτι που θα ευνοήσει τους ασφαλισμένους.\nΟι κλινικές στον ΕΟΠΥΥ\nΓια τις ιδιωτικές κλινικές και τα κέντρα αποκατάστασης τα ποιοτικά κριτήρια είναι πιο σύνθετα και θα εφαρμοσθούν πιθανώς στο 2ο εξάμηνο του 2022, τονίζουν έγκυρες πηγές του ethnos.gr.\nΩστόσο για να μπορεί κανείς να κάνει σύμβαση με τον ΕΟΠΥΥ θα πρέπει να διαθέτει συγκεκριμένο τεχνολογικό εξοπλισμό, συγκεκριμένο αριθμό προσωπικού, κλίνες ΜΕΘ, ενώ μεταξύ άλλων θα ορισθούν και κανόνες και δείκτες για τις νοσοκομειακές λοιμώξεις.


Tornos News | Τα 10 κορυφαία ελληνικά σουβενίρ για τους τουρίστες\nΤα 10 κορυφαία ελληνικά σουβενίρ για τους τουρίστες\nTornosNews.gr 17.07.2017 | 15:25\nTα 10 πιο αντιπροσωπευτικά ελληνικά σουβενίρ προτείνει στους επισκέπτες της Αθήνας η online ταξιδιωτική εγκυκλοπαίδεια, Tripedia, που δημιουργείται από ταξιδιώτες με στόχο να προσφέρει δωρεάν ενημέρωση για γνωστούς και λιγότερο γνωστούς προορισμούς.\nΟι ελληνικές ελιές είναι οι καλύτερες στον κόσμο, σύμφωνα με το Tripedia. Όταν κανείς επισκέπτεται την Αθήνα επιβάλλεται να επιστρέψει με μερικές ελιές. Προτείνεται η αγορά στο Μοναστηράκι για την αγορά τους, όπου υπάρχει μεγάλη στα είδη ελιάς ενώ ξεχωρίζουν οι καλαματιανές.\nΤα δερμάτινα ελληνικά σανδάλια είναι από τα πιο ενδιαφέροντα σουβενίρ που μπορεί κανείς να βρει στην Αθήνα. Τα σανδάλια έχουν μεγάλη ιστορία και οι Ελληνες τα φορούν ακόμη. Οι περισσότεροι τουρίστες στην Αθήνα αγοράζουν σανδάλια, και είτε τα φορούν είτε τα θεωρούν απλώς σουβενίρ. Προτείνεται η αγορά στο Μοναστηράκι.\nΕάν κάποιος θέλει να επιστρέψει από ένα ταξίδι στην Αθήνα με ένα τμήμα της ιστορίας της, προτείνεται η αγορά ενός ελληνικού βάζου, το οποίο αποτελεί ιδανικό δώρο για οποιονδήποτε.\nΕίναι το δημοφιλέστερο αλκοολούχο ποτό στην Ελλάδα και είναι οικονομικό αλλά και ένα ιδανικό δώρο για όλους που φέρει μαζί του τις παραδόσεις και τον τρόπο ζωής της Ελλάδας.\nΑυτό το βότανο συναντάται πολύ συχνά στα ελληνικά πιάτα. Είναι φθηνό και η καλύτερη επιλογή για όσους σκοπεύουν να μαγειρέψουν ελληνικά πιάτα με την επιστροφή τους στο σπίτι.\nΤο μάτι κατά του κακού είναι ένα από τα δημοφιλέστερα σουβενίρ στα Βαλκάνια, ιδιαίτερα στην Ελλάδα και την Τουρκία. Όλοι οι Ελληνες έχουν ένα στα σπίτια τους. Το μάτι προστατεύει από τα κακά πνεύματα και είναι κατάλληλο σουβενίρ για όλους.\nΟι τουρίστες μπορούν να βρουν αγάλματα που αποτελούν ακριβή αντίγραφα των αυθεντικών αρχαιοελληνικών αγαλμάτων, σε ποικιλία τιμών.\nΤο τάβλι είναι ένα από τα παλαιότερα παιχνίδια στον κόσμο και χαρακτηριστικό των Ελλήνων. Ο επισκέπτης της Αθήνα συχνά συναντά Ελληνες να παίζουν.\nΤο μπουζούκι είναι το χαρακτηριστικό ελληνικό μουσικό όργανο που είναι η βάση της παραδοσιακής μουσικής της Ελλάδας.\nΗ κουκουβάγια είναι το σύμβολο της θεάς Αθηνάς.\n3) Ένα σπίτι - σπήλαιο στη Σαντορίνη στα 7 ονειρεμένα σπίτια της Airbnb για το 2018\n4) Δύο ελληνικές παραλίες στις 30 καλύτερες στον κόσμο\nΟ Άγιος Βασίλης πετά πάνω από την Αθήνα και εκθειάζει τον πολιτισμό της\nΠροβολή της Αλοννήσου στο Άμστερνταμ


Οικολογική καταστροφή! Χιλιάδες ψάρια νεκρά από τον καύσωνα στην Αυστραλία - Ειδήσεις\nNewsit / Κοσμος / Οικολογικη καταστροφη! Χιλιαδες ψαρια νεκρα απο τον καυσωνα στην Αυστραλια\nΤεράστια οικολογική καταστροφή έχει συντελεστεί στην Αυστραλία με χιλιάδες ψάρια να είναι νεκρά σε σύμπλεγμα ποταμιών.\nΤα νεκρά ψάρια σύμφωνα με τις εκτιμήσεις των ειδικών στην ανατολική Αυστραλία, μπορεί να φτάνουν ακόμη και το ένα εκατομμύριο και προειδοποιούν και για νέα κρούσματα.\nΟι όχθες των δύο ποταμών Μάρεϊ και Ντάρλινγκ στην Αυστραλία έχουν κατακλυστεί από νεκρά ψάρια και η δυσωδία είναι ανυπόφορη. Οι ακόμη υψηλότερες θερμοκρασίες που προβλέπονται στην περιοχή για αυτή την εβδομάδα πιθανόν να επιδεινώσουν την κατάσταση, προειδοποίησε η κυβέρνηση της Νέας Νότιας Ουαλίας.\nΗ χαμηλή στάθμη των υδάτων και ο καύσωνας που πλήττει την Αυστραλία πιθανόν να ενθάρρυναν την άνθιση φυτοπλαγκτού, που στερεί το οξυγόνο από τα ψάρια και παράγει τοξίνες. Τα νεκρά ψάρια έχουν μετατραπεί σε εθνικό ζήτημα προκαλώντας οργισμένες καταγγελίες για τα αίτια του φαινομένου και τους υπευθύνους.\n“Πρόκειται για ένα καταστροφικό οικολογικό συμβάν. Και μόνο η εικόνα των νεκρών ψαριών είναι τραγική”, δήλωσε ο πρωθυπουργός Σκοτ Μόρισον, ενώ απέδωσε αυτό το φαινόμενο στη ξηρασία και όχι στην πολιτική της κυβέρνησης, όπως τον κατηγορούν οι ντόπιοι.\n“Υπάρχει ξηρασία και αυτή είναι μια από τις επιπτώσεις της ξηρασίας. Υπάρχουν πολλές και η άποψή μου ως προς την ξηρασία δεν έχει μετακινηθεί ούτε πόντο”.\nΑλλά επί χρόνια οι επιστήμονες προειδοποιούν ότι οι άνθρωποι αντλούν τεράστιες ποσότητες υδάτων ανεξέλεγκτα για άρδευση ή για άλλες χρήσεις δημιουργώντας τεράστιο πρόβλημα στη φυσική αλυσίδα.\nΚατηγορίες Κόσμος Ετικέτες ΑΥΣΤΡΑΛΙΑ,ΝΕΚΡΑ ΨΑΡΙΑ,ΟΙΚΟΛΟΓΙΚΗ ΚΑΤΑΣΤΡΟΦΗ Πλοήγηση άρθρων


typoskritis.gr - Ανατολικά της Κρήτης ο "Θαλασσόλυκος" των Τούρκων\nΤρίτη 14 Μαΐου 2019 19:35 Θωρώ/Γροικώ\nΑνατολικά της Κρήτης ο "Θαλασσόλυκος" των Τούρκων\nΤο τουρκικό ΥΠΕΞ έδειξε σε διπλωμάτες χάρτες για τις γεωτρήσεις στην ανατολική Μεσόγειο.\nΟ «Θαλασσόλυκος» των Τούρκων πλέει προς την περιοχή ανατολικά της Κρήτης. Η άσκηση των Τούρκων που επί της ουσίας ξεκίνησε σήμερα φαίνεται ότι θα μας απασχολήσει πολύ. Αυτό δείχνει τουλάχιστον …η έναρξη της άσκησης.\nΣτις 12.01 τα μεσάνυχτα το «κοντέρ» των παραβιάσεων άρχισε να «γράφει». Ένα αεροσκάφος ηλεκτρονικού πολέμου CN-235 παραβίασε τον εναέριο χώρο.\nΑυτό που προκαλεί βέβαια εντύπωση είναι, όπως αναφέρει το militaire.gr, ότι οι Τούρκοι έχουν επιλέξει να στείλουν πολλά πολεμικά τους πλοία στην περιοχή ανατολικά της Κρήτης στην οποία όπως φαίνεται θα εξελιχθεί ένα μεγάλο και μάλλον το μεγαλύτερο μέρος της άσκησης Θαλασσόλυκος. Η επιλογή δεν είναι αθώα, ούτε τυχαία.\nΗ Άγκυρα έχει επικεντρώσει το ενδιαφέρον της στην περιοχή με πολλούς τρόπους με τον Ακάρ να έχει δείξει δημοσίως χάρτες με τους οποίους επί της ουσίας η Τουρκία …εγείρει αξιώσεις.\nΗ άσκηση «Θαλασσόλυκος» ολοκληρώνεται στις 25 Μαΐου.\nΣκέψεις για αλλαγές στη διάταξη του Ποινικού Κώδικα που αφορά στον εμπρησμό υπάρχουν, σύμφωνα με το δελτίο ειδήσεων του OPEN, στο υπουργείο Δικαιοσύνης. Όπως είπε η Σοφία Φασουλάκη, υπάρχει σκέψη κα ...\nΠτώση της θερμοκρασίας και ισχυρά μελτέμια στο Αιγαίο προβλέπονται για την Κυριακή 18 Αυγούστου, με πρόσκαιρα αυξημένες νεφώσεις τις θερμές ώρες της ημέρας στα ηπειρωτικά. Σύμφωνα με το meteo του Εθν\nΓερμανικό δικαστήριο αμφισβητεί τη νομιμότητα των συμφωνιών επαναπροώθησης προσφύγων και μεταναστών που συνήψε το περασμένο καλοκαίρι η Γερμανία με την Ελλάδα και την Ισπανία. Το Διοικητικό Δικαστήρ ...


Ήπια γεύση φρεσκάδας. Υψηλή περιεκτικότητα σε φθοριούχο νάτριο (1450 ppm). Η οδοντόκρεμα Enzycal 1450 είναι κατάλληλη για όλη την οικογένεια και για παιδιά άνω των 12 ετών. Προσφέρει διπλή προστασία από την τερηδόνα χάρις στο φθοριούχο νάτριο και τις πρωτεΐνες γάλακτος. Οι πρωτεΐνες γάλακτος ενισχύουν την αντιβακτηριδιακή, αντιμυκητιακή και αντι-ιική δράση του σάλιου. Μέτρια αποτριβή (RDA 60). Χωρίς SLS: δεν ερεθίζει τον βλεννογόνο, ενίοτε βοηθάει να καταπολεμηθούν και στοματικά έλκη (άφθες). Παράγεται στην Ελβετία.\nΠολύ ήπια γεύση. Ελαφρώς μειωμένη περιεκτικότητα σε φθοριούχο νάτριο (950 ppm). Η οδοντόκρεμα Enzycal 950 είναι κατάλληλη για όλη την οικογένεια και για παιδιά άνω των 6 ετών. Προσφέρει διπλή προστασία από την τερηδόνα χάρη στο φθοριούχο νάτριο και στις πρωτεΐνες γάλακτος. Οι πρωτεϊνες γάλακτος ενισχύουν την αντιβακτηριδιακή, αντιμυκητιακή και αντι-ιική δράση του σάλιου. Χαμηλή αποτριβή (RDA 30): δεν βλάπτει το σμάλτο των δοντιών. Χωρίς SLS: δεν ερεθίζει τον βλεννογόνο, ενίοτε βοηθάει να καταπολεμηθούν και στοματικά έλκη (άφθες). Παράγεται στην Ελβετία.


Λιβύη: Στρατιωτικό αδιέξοδο και μάχη ξένων συμφερόντων - Ειδήσεις - νέα - Το Βήμα Online\nΣτις 4 Απριλίου, τέσσερις ημέρες πριν από την προγραμματισμένη έναρξη της διαλιβυκής διάσκεψης με στόχο την εξεύρεση πολιτικής λύσης στο αδιέξοδο που αντιμετωπίζει η Λιβύη εδώ και οκτώ χρόνια, ο Χάφταρ, ο ισχυρός άνδρας της ανατολικής Λιβύης, ξεκίνησε εκστρατεία για την κατάληψη της Τρίπολης, έδρας της διεθνώς αναγνωρισμένης κυβέρνησης εθνικής ενότητας.\nΟι δυνάμεις του Λιβυκού Εθνικού Στρατού (ΛΕΣ) έφθασαν γρήγορα στις εισόδους της πρωτεύουσας, όμως εκεί συνάντησαν αντίσταση από τις φιλοκυβερνητικές δυνάμεις, οι οποίες στηρίζονται από πολιτοφυλακές από τη δυτική Λιβύη, και κυρίως την πόλη Μιζουράτα, οι οποίες κατηγορούν τον Χάφταρ ότι επιθυμεί να εγκαθιδρύσει μια νέα «στρατιωτική δικτατορία».\nΠιο δυτικά οι φιλοκυβερνητικές δυνάμεις ανακατέλαβαν το έδαφος που είχαν χάσει γύρω από την αλ Αζιζίγια. Συγκρούσεις μαίνονται γύρω από το διεθνές αεροδρόμιο, το οποίο είναι εκτός λειτουργίας από το 2014, και βόρεια της πόλης Γάριαν, βάσης του ΛΕΣ.\nΌμως, «η γραμμή του μετώπου αλλάζει με ρευστό και τυχαίο τρόπο, συχνά πολλές φορές την ημέρα» σχολιάζει ο Τζάλελ Χαρσάουι, ερευνητής του ινστιτούτου Clingendael της Χάγης.\nΟι αντίπαλοι στρατοί είναι ισοδύναμοι. «Ο ΛΕΣ μετρά 25.000 άνδρες: 7.000 τακτικούς και 18.000 μέλη παραστρατιωτικών οργανώσεων. Ο φιλοκυβερνητικός στρατός μπορεί να βασίζεται στα 18.000 μέλη 200 παραστρατιωτικών οργανώσεων της Μιζουράτα, στη δύναμη Ράντα (1.500 μαχητές), στην ταξιαρχία Ναουάσι (1.800 μαχητές), την προεδρική φρουρά (800 άνδρες)». Επίσης, και οι δύο πλευρές διαθέτουν περίπου 15 αεροπλάνα και λίγα ελικόπτερα, εξηγεί ο Αρνό Ντελαλάντ, σύμβουλος αμυντικών θεμάτων, ειδικός στα της Λιβύης.\n«Οι δυνάμεις φαίνεται να βρίσκονται σε μια κατάσταση στρατιωτικού αδιεξόδου που διαρκεί και έχει καταστροφικά αποτελέσματα» εκτιμά ο Τζάλελ Χαρσάουι. «Ωστόσο, οι ξένοι υποστηρικτές του Χάφταρ είναι γνωστοί για την ανυπομονησία τους και την προτίμησή τους σε βίαιες λύσεις».\n«Σε διεθνές επίπεδο δεν έχει υπάρξει καμία σοβαρή καταδίκη εναντίον του Χάφταρ. Η διεθνής κοινότητα αποδέχεται λοιπόν ντε φάκτο τη συνέχιση ενός επικίνδυνου πολέμου, ο οποίος γρήγορα αναμένεται να επιδεινωθεί πολύ» προσθέτει.\nΣτο Συμβούλιο Ασφαλείας του ΟΗΕ οι χώρες-μέλη δεν κατάφεραν να συμφωνήσουν στη βρετανική πρόταση, που ζητούσε κατάπαυση του πυρός. Η Ρωσία αντιτάχθηκε στο κείμενο που επέκρινε συγκεκριμένα τον Χάφταρ, ενώ οι ΗΠΑ ζήτησαν χρόνο για να εξετάσουν την κατάσταση.\nΗ Γαλλία, την οποία η διεθνώς αναγνωρισμένη κυβέρνηση της Λιβύης κατηγορεί ότι στηρίζει πολιτικά τον Χάφταρ, το διαψεύδει και ζητά τη διεξαγωγή «πολιτικής διαδικασίας υπό την αιγίδα του ΟΗΕ».\nΔιχασμένες οι περιφερειακές δυνάμεις\nΗ Αίγυπτος, η Σαουδική Αραβία και τα Ηνωμένα Αραβικά Εμιράτα στηρίζουν τον Χάφταρ, καθώς εκτιμούν ότι μπορεί να αντιμετωπίσει την επιρροή στη χώρα των ισλαμιστών. Η Τουρκία και το Κατάρ στηρίζουν τη διεθνώς αναγνωρισμένη κυβέρνηση.\n«Με τα μέτωπα σχεδόν μπλοκαρισμένα, μόνο οι αεροπορικές επιδρομές θα κάνουν τη διαφορά» τονίζει ο Ντελαλάντ.\nΟ φιλοκυβερνητικός στρατός κατήγγειλε την ξένη επέμβαση στις αεροπορικές επιδρομές εναντίον νότιων προαστίων της Τρίπολης. Αυτά τα πλήγματα δε θα μπορούσαν να εξαπολυθούν με τον εναέριο εξοπλισμό που υπάρχει στη Λιβύη, σημειώνει ο Ντελαλάντ.\n«Τα Εμιράτα διαθέτουν (τέτοια μη επανδρωμένα αεροσκάφη) και τα έχουν αναπτύξει στη βάση αλ Χάντιμ (στην ανατολική Λιβύη). Τα έχει χρησιμοποιήσει και ο υπό τη Σαουδική Αραβία συνασπισμός που επεμβαίνει στην Υεμένη. Οι Wing Loong έχουν ενταχθεί επίσης και στην Αιγυπτιακή Πολεμική Αεροπορία από τον Οκτώβριο» υπογραμμίζει ο Ντελαλάντ.\nΌμως, σε μια χώρα γεμάτη παραστρατιωτικές οργανώσεις, όπου αλλάζουν συνεχώς οι συσχετισμοί, η ανατροπή των συμμαχιών είναι συχνά εξίσου γρήγορη και αναπάντεχη.\n«Είναι πάντα πιθανόν η Τρίπολη να χάσει τη στήριξη της Ζαουίγια», μιας πόλης 50 χιλιόμετρα πιο δυτικά, σημειώνει ο Χαρσάουι. «Σε αυτήν τη στρατηγικής σημασίας πόλη ένα μέρος των ομάδων στις οποίες βασίζεται η Τρίπολη είναι διεφθαρμένο. Η αντίστασή τους δεν μπορεί να διαρκέσει επ’ αόριστον».\nΓια τον Χαρσάουι, «ακόμη κι αν κηρυχθεί εκεχειρία, είναι μάλλον αδύνατο ο ΛΕΣ να σταματήσει. Πρόκειται για έναν πόλεμο πιθανόν πολύ μακροχρόνιο και καθόλου καθαρό».


CHASING Κονσόλα Ελέγχου\nCHASING Κονσόλα Ελέγχου για το χειρισμό του CHASING M2 Pro και των αξεσουάρ του.\n2.830,00 € Με Φ.Π.Α. 2.830,00 € Χωρίς Φ.Π.Α.\nΗ CHASING Κονσόλα Ελέγχου είναι μια επαγγελματική πλατφόρμα ελέγχου υποβρύχιου drone που έχει σχεδιαστεί για επαγγελματίες χρήστες, υψηλού επιπέδου. Χρησιμοποιείται για τον έλεγχο των ROV, USV, AC Power, USBL, Grabber Claw, Multibeam Sonar, External Light και άλλων επαγγελματικών αξεσουάρ. Ο εργονομικός σχεδιασμός του καθιστά την υποβρύχια εργασία πιο επαγγελματική και βολική.\nΟρατή στο άμεσο ηλιακό φως\nΗ κονσόλα ελέγχου διαθέτει οθόνη υψηλής φωτεινότητας 13 ιντσών 1000cd /m2, η οποία καθιστά τις εικόνες στην οθόνη καθαρές και ορατές κάτω από το φως του ήλιου.\nΟ εργονομικός σχεδιασμός βελτιώνει την εμπειρία ελέγχου\nΗ κονσόλα είναι εξοπλισμένη με μια ποικιλία από διακόπτες, κουμπιά και συνδέσεις, με τέσσερα πόδια στήριξης ρυθμιζόμενα σε ύψος, τα οποία μπορούν να προσαρμοστούν σε διάφορα σύνθετα εδάφη για να σας προσφέρουν μια πιο επαγγελματική και χαλαρή εργασιακή εμπειρία.\nΠτυσσόμενο σχήμα βαλίτσας, εύκολο στη μεταφορά\nΤο εξωτερικό του είναι εξοπλισμένο με δύο κυλίνδρους παρόμοιους με αυτούς μιας βαλίτσας και είναι εύκολο να μεταφερθεί μετά το κλείσιμο. Το υλικό από κράμα αλουμινίου είναι ιδιαίτερα στέρεο και ανθεκτικό.\nΜέγεθος: 484 x 375 x 178 mm\nΒάρος: 11 κιλά\nΘερμοκρασία λειτουργίας: -10 ℃ ~ 45 ℃\nΜέγεθος οθόνης: 13,3 ίντσες\nΦωτεινότητα οθόνης: 1000 cd / ㎡\nΣυνδέσεις: RJ45×2, USB 2.0 Host×2, QC 3.0 USB×1\nΕίσοδος AC: 200 V ~ 240 V\nΈξοδος AC: 220V\nΜπαταρία: 226.8 Wh\nΧρόνος φόρτισης: 4,5 ώρες με 3Α φορτιστή\n484 x 375 x 178 mm\nCHASING M2 Pro Φυλλάδιο\nCHASING Control Console Φυλλάδιο\nCHASING Τροφοδοτικό AC με 200μ. καλώδιο\nΤιμή 2.389,00 € 2.389,00 € Με Φ.Π.Α. 2.389,00 € Χωρίς Φ.Π.Α.\nCHASING Τροφοδοτικό AC με 100μ. καλώδιο\nΤιμή 1.946,00 € 1.946,00 € Με Φ.Π.Α. 1.946,00 € Χωρίς Φ.Π.Α.


Ένας άντρας σε γυναικείο ρόλο | ΤΟ ΠΟΝΤΙΚΙ\n14.4.2013 / ΧΡΗΣΤΟΣ ΠΑΡΙΔΗΣ\nΟ Αναστάσης Ροϊλός είναι ένας νέος ηθοποιός, τόσο ηλικιακά – είναι 24 – όσο και θεατρικά, με μια σεμνή ανοδική πορεία συμμετοχών και ρόλων σε παραστάσεις της Θεσσαλονίκης, παράλληλα με τις σπουδές του υποκριτικής - θεατρολογίας στο Τμήμα Θεάτρου της Σχολής Καλών Τεχνών του Αριστοτελείου Πανεπιστημίου. Είχε δύο πρωταγωνιστικούς ρόλους σε παιδικά έργα, στο ΚΘΒΕ στον «Σιμιγδαλένιο» του Αλέξη Αδαμόπουλου και στη θεατρική σκηνή του Αριστοτελείου στο «Σκλαβί» της Ξένιας Καλογεροπούλου ενώ συμμετείχε και σε μια μουσική παράσταση του Κώστα Βόμβολου επάνω στον «Βόυτσεκ» που έστησε μια ομάδα συμφοιτητών και με την οποία ταξίδευσε στο Quadrennial Festival της Πράγας. Επίσης, πήρε μέρος σε μια δουλειά συνόλου, στη «Σονάτα των Φαντασμάτων» του Στρίντμπεργκ. Τέλος, έκανε και ένα πέρασμα στην «Ψυχή βαθιά» του Βούλγαρη, στην περίφημη «σκηνή χιονιού», και δύο μικρού μήκους ταινίες.\nΑυτό το διάστημα πρωταγωνιστεί στο θέατρο «Πορεία» ερμηνεύοντας το διάσημο πια έργο του σημαντικού Θεσσαλονικιού συγγραφέα Δημήτρη Δημητριάδη «Insenso». Είναι το έργο για το οποίο έγινε μεγάλος ντόρος πέρυσι το καλοκαίρι, όταν το σκηνοθέτησε ο Μιχαήλ Μαρμαρινός για το Φεστιβάλ Αθηνών σε ένα υπαίθριο σκάμμα με 21 γυναίκες που απήγγειλαν τα λόγια της κόμισσας Λίβια Σερπιέρι, που είναι η ηρωίδα της θρυλικής ταινίας «Senso» του Λουκίνο Βισκόντι. Ο Δημητριάδης στο έργο του, το οποίο χαρακτηρίζει «όπερα χωρίς μουσική», ανατέμνει την ερωτική παράνοια της αριστοκράτισσας Λίβια, η οποία εξαπατήθηκε από τον εραστή της, αξιωματικό Φραντς Μάλερ του αυστριακού κατοχικού στρατού στην Ιταλία του 19ου αιώνα. Η Λίβια εξακολουθεί και ζει μέχρι σήμερα ενώ την κατατρέχει το αίσθημα ότι έπρεπε να ήταν εκείνη που τον σκότωσε, κάτι που θα την εξιλέωνε, ενώ εκτελέστηκε στο απόσπασμα αφότου τον κατέδωσε για λιποταξία. Ο Ροϊλός, λίγα χρόνια πριν, είχε γνωρίσει το εμβληματικό έργο του Δημητριάδη «Πεθαίνω σαν χώρα» χάρη στον Μαρμαρινό τον οποίο είχε καθηγητή. Ψάχνοντας να βρει κείμενο στο ίδιο ύφος για να παρουσιάσει ως πτυχιακή εργασία, κατέληξε στο «Insenso» ύστερα από προτροπή του καθηγητή - σκηνοθέτη Δαμιανού Κωνσταντινίδη.\nΈνα κείμενο σχεδόν άγνωστο μέχρι εκείνη την ώρα, που είχε γραφτεί για τη Ρούλα Πατεράκη έπειτα από παραγγελία του Φεστιβάλ Νάξου. Ο Κωνσταντινίδης είχε τελικά και τη γενική εποπτεία στη σκηνοθετική διδασκαλία του έργου, κι όταν την άνοιξη του 2012 η παράσταση απέσπασε από την εξεταστική επιτροπή «Άριστα», του πρότεινε να τη μεταφέρουν (τον περασμένο Οκτώβρη) στη σκηνή του Στούντιο «Όρα» της οδού Αντ. Καμάρα στη Θεσσαλονίκη. Την ίδια ακριβώς παράσταση παρουσιάζει τώρα στην Αθήνα.\nΟ ηθοποιός λέει για την επιλογή του να ερμηνεύσει έναν – καταρχήν – γυναικείο μονόλογο: «Γίνεται ένα μπλέξιμο των ρόλων μέσα από τα λόγια της Λίβια. Υπάρχει η ταύτισή της με τον Φραντς, γιατί στην ουσία θέλει να είναι ο Φραντς. Σ’ αυτό ακριβώς βασίζεται η δική μου δουλειά. Στο σώμα που υπάρχει στη σκηνή βλέπουμε δύο σώματα, που μέσω του ποιητικού λόγου του Δημητριάδη γίνονται ένα. Ο οποίος άλλωστε σε μια του υπόδειξη λέει ότι τον ρόλο της Λίβια Σερπιέρι θα μπορούσε, και ίσως θα έπρεπε να επιδιωχθεί να τον παίξει ο Φραντς Μάλερ. Αλλά στην παράστασή μας, δεν βλέπεις έναν άντρα που καμώνεται το άλλο φύλο, δηλαδή δεν προσποιούμαι τη γυναίκα. Εμφανίζεται ένας άντρας που συστήνεται ως Λίβια Σερπιέρι και από εκεί και πέρα ακολουθεί μια πορεία».


Άντρες και θεραπείες αντιγήρανσης. Σε ποια σημεία μπορεί ένας άντρας να κάνει botox ή κάποια άλλη ενέσιμη θεραπεία; - Healthy Derma Clinics\nHome•Blog•Anti-Aging•Άντρες και θεραπείες αντιγήρανσης. Σε ποια σημεία μπορεί ένας άντρας να κάνει botox ή κάποια άλλη ενέσιμη θεραπεία;\nΆντρες και θεραπείες αντιγήρανσης. Σε ποια σημεία μπορεί ένας άντρας να κάνει botox ή κάποια άλλη ενέσιμη θεραπεία;\nΜπορεί η διαδικασία γήρανσης στους άντρες να ξεκινά αργότερα σε σχέση με τις γυναίκες, εν τούτοις είναι γεγονός πως οι ρυτίδες δεν αργούν να κάνουν την εμφάνισή τους και στο ανδρικό δέρμα. Το άγχος, η καθημερινότητα καθώς και η συνεχής έκθεση στον ήλιο, συμβάλλουν στην εμφάνιση των ρυτίδων και στη γήρανση του δέρματος τους. Αν και πολλοί άντρες θεωρούν πως οι ρυτίδες είναι γοητεία, υπάρχουν κι αρκετοί που δεν έχουν την ίδια άποψη. Σε σύγκριση με τις γυναίκες, τα σημεία που θα εμφανίσει ένας άντρας ρυτίδες, δεν είναι πολλά. Κυρίως το μέτωπο, τα μάτια, οι ρυτίδες έκφρασης και το γνωστό πόδι της χήνας.\nΕκτός από την αντιρυτιδική κρέμα που είναι απαραίτητη κάθε πρωί μετά το ξύρισμα αλλά και την τοποθέτηση της αντηλιακής κρέμας χειμώνα-καλοκαίρι, υπάρχουν ενέσιμες θεραπείες αντιγήρανσης που μπορούν να σας βοηθήσουν στην αντιμετώπιση και την καταπολέμηση των ρυτίδων. Οι ενέσιμες θεραπείες είναι ένας από τους πλέον διαδεδομένους τρόπους εξαφάνισης των ρυτίδων.\nΑς δούμε λοιπόν αναλυτικά τι είδη υπάρχουν:\nΤο botox είναι μία φυσική πρωτεΐνη που σε πολύ μικρές δόσεις, που δρα στο μυ και αποτρέπει τη σύσπαση. Εφαρμόζεται και δρα τοπικά χωρίς να απορροφάται από τον οργανισμό. Η θεραπεία που είναι απόλυτα ασφαλής και εκτελείται από εξειδικευμένο δερματολόγο, μπορεί να εφαρμοστεί τόσο στο μέτωπο όσο και στην περιοχή των ματιών. https://healthydermaclinics.com/therapeies/250/andras-anti-aging-prosopou-therapeies-susfigxhs-firming-bathies-rutides\nΗ θεραπεία με το Dermafrac εξατομικεύεται με την κατάλληλη επιλογή ουσιών, που στοχεύουν με ακρίβεια στο εκάστοτε πρόβλημα που σας απασχολεί. Για την αντιγηράνση, συγκεκριμένα, χρησιμοποιείται ένα συνδυασμός πεπτιδίων, που διεγείρει τους ινοβλάστες και την παραγωγή κολλαγόνου, χαλαρώνοντας τους μύες με διακριτικό, απολύτως φυσικό τρόπο.\nΤα νήματα PDO είναι αγγεοχειρουργικά ράμματα πλήρως απορροφήσιμα. Ιδανικά για τη λείανση και ανόρθωση του δέρματος σας. Δείτε εδώ 7+1 λόγους για τους οποίους θα πρέπει να επιλέξετε αυτή τη μέθοδο.\nΠρόκειται για ειδική θεραπεία ματιών σχεδιασμένη από τον οίκο GENOSYS που στηρίζεται στη χρήση microneedling με ειδικό eye roller. H διείσδυση ενεργών συστατικών για την ενυδάτωση και τον αποχρωματισμό των μαύρων κύκλων δίνει εμφανή αποτελέσματα από την πρώτη συνεδρία. Συνίσταται η επανάληψη της θεραπείας ανά δεκαήμερο για τουλάχιστον τέσσερις φορές. Και από εκεί και πέρα μπορεί να επαναληφθεί ανάλογα με την ανάγκη σας μια φορά το μήνα.\nΤο υαλουρονικό οξύ αποτελεί ένα φυσικό συστατικό του οργανισμού μας, το οποίο βοηθά στη συγκράτηση νερού στο δέρμα, κάνοντας το πιο ελαστικό, σφριγηλό και νεανικό. To Voluma πρόκειται για μια παχύρευστη μορφή υαλουρονικού οξέος, ικανή να αλλάξει πιο δυναμικά τις ελλειμματικές περιοχές σε όγκο του προσώπου. Είναι το ίδιο ασφαλές με όλες τις γνωστές μορφές υαλουρονικού οξέος.\nΓνωρίστε όλες τις θεραπείες μας εδώ . Το σίγουρο είναι πως όλοι θα παρατηρήσουν τη διαφορά, κανείς όμως δε θα καταλάβει τι είναι αυτό που έχετε κάνει!


Διαταραχές: Η άνοιξη που δεν ήταν\nΗ άνοιξη που δεν ήταν\nΠέρασαν μήνες. Οι μήνες γίνονται χρόνια. Κάποτε θα έβγαινα βόλτες στο προαύλιο και κάποτε θα έβγαινα πάλι έξω. Παρέα με το ευ των προθέσεων, των μικρών κινήσεων και των απολαβών. Ο τρόμος του τερματοφύλακα πριν απ'το πέναλτυ και ο τρόμος της Κασσάνδρας πριν απ'τη λέξη. Το ξετύλιγμα των ειπωμένων. Ο κίνδυνος στην άκρη. Tο ηδονικό σεντόνι των ήχων. Η επαναφορά. Και η φθορά πάντα.\nΔιαταραγμένο πεδίο μνήμης\nΚυνηγητό σε λευκή ερημιά κι ένα μεγάλο δέντρο γυμνό. Οι κραυγές πνιγμένες κούκλες κρέμονται στα κλωνάρια. Πάλλευκη σιωπή του ιλίγγου. Οι φόνοι αναίμακτοι, αλλεπάλληλες παραφορές. Νεοφερμένοι εφιάλτες αφήνουν τ’ αβγά τους στον ύπνο μου. Έρπουν από νύχτα σε νύχτα τα έμβρυα των ημερησίων θανάτων. Πλήθος εμβρύων κλώθει μιαν ακόμη απόγνωση.\nΣπέρμα χλωρό παρεδόθη στην πυρά - νησίδα χρόνου που καταποντίστηκε. Τα ηλιοστάσια: υπήρξε μόνο η αναμονή τους. Κι έπειτα η ανάμνηση της αναμονής. Τώρα εξηγείται - ναι!- η σταδιακή εξαφάνιση των οικόσιτων πλασμάτων του κήπου - τότε καμιά υποψία δε μου υπέβαλλε, είχα εικόνα της εφέστιας θεάς μονοσήμαντη.\nΓέμισε ο τόπος κάτι σκοτεινές πεταλούδες πολύτροπες. Οι πεταλούδες έχουν ενα ιδίωμα: τη σιωπή. Ετσι κυριαρχούν σχεδόν απαρατήρητες αν και μπορούν όποτε χρειασθεί να κάνουν μιαν επίδειξη επαρκή σχεδίων και χρωμάτων.\nΕτούτο είναι από τα παλιά μου χαρτιά (αρχές '90).\nΑναρτήθηκε από eryx-t στις 2:24 AM\nTags εικόνες, ημερολόγια, ποιήματα\nΚαλο καλοκαιρι,μεσιε....ομορφες φωτος.\nMay 31, 2006 5:42 PM\nMay 31, 2006 9:48 PM\n(και καλώς σας βρήκαμε, πάλι)\nJune 02, 2006 3:24 AM\nFriendrick Kinderpop said...\n(με πολλές εκπληκτικές φωτογραφίες!)\nJune 02, 2006 2:59 PM\nΟι πεταλούδες δεν είναι ακρριβώς σιωπηλές. Απλά το τραγούδι τους είναι τόσο ιδιαίτερο που δεν ακούγεται με "γυμνό" αυτί ;)\nJune 03, 2006 12:58 AM\nΚαλό καλοκαίρι και από μένα!\n(η Νεράιδα ίσως ξέρει κάτι παραπάνω για τις πεταλούδες...)\nΗ μεγάλη φωτό, με έστειλε...\nAυτη η θάλασσα μου αρέσει εμένα.Ακριβως αυτή.Μου εκοψες την ανάσα eryx-t.\nJune 04, 2006 7:12 PM\nI'm sorry I can't read your words or respond in Greek, but I love your photographs. I am instantly at peace just looking at the first one.\nJune 06, 2006 5:32 PM\nΕπιστρέφω πολλές φορές σε τούτο το ποστ για να δω ξανά και ξανά την τελευταία φωτογραφία-"χαλί".\nΟι πεταλούδες έχουν γίνει λευκές κι όλα τα χρώματα πετούν γύρω τους.\nΚαλό καλοκαίρι Eryx. Ήρεμο.\nJune 14, 2006 11:29 AM\nΠεταλούδες προφανώς υπάρχουνε πολλές πολλών ειδών. Είναι νομίζω πολύ προσωπικό θέμα το τι πεταλούδες βλέπει ο καθένας (και αν του τραγουδάνε ή όχι και σε τι τόνο ή γλώσσα).\nΗ απογευματινή εικόνα της θάλασσας είναι από λίγο πριν το Σούνιο, μερικές μέρες πριν το ποστ, όπως και οι υπόλοιπες. Αλήθεια την καβουρομάνα την είδατε;\nRegina, δες κι ετούτη τη θάλασσα.\nmindstripper, είχαν αγώνα εκείνη την ημέρα και περνούσαν δεκάδες πανιά μπροστά απ' το βράχο του Σουνίου. Πολύ μου άρεσε ο "μετασχημασμός" σου με τις πεταλούδες.\npatry francis, many thanks for your kind words.\nΚαλό καλοκαίρι πάλι για όλους, αλλά... που είναι το, αυτό το καλοκαίρι; τι συμβαίνει φέτος;\nJune 15, 2006 1:47 AM\nKalo sas kalokairi apo do και καλο μου καλοκαιρι οταν ερθω εκει\nJune 16, 2006 9:55 PM


Καλύμματα επίπλων Αθήνα | Φραγκίσκος Αντωνιάδης & Υιοί\n* Μεγάλη ποικιλία καλυμμάτων σαλονιού\nΤώρα είναι η ευκαιρία να ανανεώσετε και να προστατέψετε το σαλόνι σας με καλύμματα άριστης ποιότητας σε μοντέρνα σχέδια και χρώματα. Εφαρμόζουν σαν γάντι σ' όλους τους τύπους καναπέδων.\nΗ επιχείρησή μας σας προσφέρει την καλύτερη ποιότητα στις καλύτερες τιμές. Όλα τα χρώματα και σχέδια διατίθενται και για καναπέδες με ίσια, αλλά και με στρογγυλή πλάτη (αχιβάδα), Πολυθρόνα, Διθέσιο, Τριθέσιο, Τετραθέσιο, Μπρεζιέρα και μεγάλους γωνιακούς καναπέδες!\nΦωνάξτε μας να σας πούμε τη γνώμη μας!


τρόικα όραση Δημόσιο ΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ Έγγραφα-Φωτιά: Σκόρπισαν 18,5 εκατ. ευρώ για … γραμματόσημα! - trendz.pl\nτρόικα όραση Δημόσιο ΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ Έγγραφα-Φωτιά: Σκόρπισαν 18,5 εκατ. ευρώ για … γραμματόσημα!\nStrona Główna »Trendy » τρόικα όραση Δημόσιο ΗΛΊΑΚΟΙ ΘΕΡΜΟΣΙΦΩΝΕΣ ΚΑΥΣΤΗΡΕΣ ΥΔΡΑΥΛΙΚΑ Έγγραφα-Φωτιά: Σκόρπισαν 18,5 εκατ. ευρώ για … γραμματόσημα!\nΗΛΊΑΚΟΙ ηλιακοι βαση ηλιακου θερμοσιφωνα θερμοσιφωνες σκρουτζ επιδότηση ηλιακού θερμοσίφωνα ΘΕΡΜΟΣΙΦΩΝΕΣ ΚΑΥΣΤΗΡΕΣ ηλιακοσ θερμοσιφωνασ μαλτεζοσ ΥΔΡΑΥΛΙΚΑ NEWSBOMB – τιμεσ ηλιακων […]\nΗΛΊΑΚΟΙ ηλιακοι βαση ηλιακου θερμοσιφωνα θερμοσιφωνες σκρουτζ επιδότηση ηλιακού θερμοσίφωνα ΘΕΡΜΟΣΙΦΩΝΕΣ ΚΑΥΣΤΗΡΕΣ ηλιακοσ θερμοσιφωνασ μαλτεζοσ ΥΔΡΑΥΛΙΚΑ NEWSBOMB – τιμεσ ηλιακων θερμοσιφωνων H συνδεση θερμοσιφωνα εφημερίδα: βοθροι απορροφητικοι Με 0,97 ευρώ διαβάζεις ό,τι κρύβουν οι άλλοι”\nΕξίσου, αποκαλυπτικά είναι τα νούμερα για τις παραστάσεις των δικηγόρων καθώς και για τις συνάψεις συμβολαίων. Συγκεκριμένα, σύμφωνα με τα στοιχεία του κ. Αδαμόπουλου: το 2011 δόθηκαν 1.056.000 παραστάσεις και το 2012 932.000. Το 2013 στην Αθήνα 7.747 δικηγόροι δεν είχαν καμία παράσταση ενώ πάνω από 50 παραστάσεις είχαν μόλις 50 δικηγόροι (1/20 του συνόλου).Χιώτης: «Η τρόικα πήρε τα λεφτά της Μαρίας!»


Airbus A380: Πραγματοποίησε τρίωρη πτήση με… μαγειρικό λάδι | Nitro.gr\nAirbus A380: Πραγματοποίησε τρίωρη πτήση με... μαγειρικό λάδι\nΓίνονται πολλά παράδοξα στον πλανήτη μας, έτσι δεν είναι; Ένα ακόμη ήρθε να προστεθεί σε αυτή τη λίστα. Ο λόγος για το Airbus A380, ένα μεγαθήριο των ουρανών, που ολοκλήρωσε μια δοκιμαστική πτήση με μαγειρικό λάδι από το αεροδρόμιο Blagnac στην Τουλούζη. Τροφοδοτήθηκε με Βιώσιμα Αεροπορικά Καύσιμα ή SAF – προερχόμενα κυρίως από χρησιμοποιημένο μαγειρικό λάδι και απόβλητα λίπη – με έναν μόνο κινητήρα Rolls-Royce Trent 900.\nΣτη συνέχεια, η Airbus πραγματοποίησε δεύτερη πτήση του A380, χρησιμοποιώντας το ίδιο καύσιμο μαγειρικού λαδιού, στις 29 Μαρτίου, πετώντας από την Τουλούζη στη Νίκαια. Η πτήση αυτή ήταν για την παρακολούθηση της χρήσης του SAF κατά την απογείωση και την προσγείωση. Η Airbus δοκιμάζει τη πτήσεις με κινητήρα SAF τον τελευταίο χρόνο, με ένα Α350 να δοκιμάζεται τον Μάρτιο του 2021 και ένα αεροσκάφος A319neo να πετά με μαγειρικό λάδι τον Οκτώβριο. Η εταιρεία ελπίζει να λάβει το αεροσκάφος της πιστοποίησης να πετά με SAF μέχρι το τέλος της δεκαετίας. Επί του παρόντος, τα αεροσκάφη Airbus μπορούν να τροφοδοτούνται με έως και 50% SAF, σε συνδυασμό με παραδοσιακή κηροζίνη.\n«Η αύξηση της χρήσης του SAF παραμένει βασικός δρόμος για την επίτευξη της φιλοδοξίας της βιομηχανίας για μηδενικές εκπομπές άνθρακα έως το 2050», ανέφερε η Airbus σε δήλωση. Η εταιρεία ισχυρίζεται ότι τα αεροπλάνα που πετούν με SAF θα μπορούσαν να έχουν το 53% – 71% της μείωσης άνθρακα που απαιτείται για την επίτευξη του στόχου. Η Airbus σχεδιάζει να φέρει στην αγορά το πρώτο αεροσκάφος μηδενικών εκπομπών στον κόσμο έως το 2035.\nAIRBUS A380 ΜΑΓΕΙΡΙΚΟ ΛΑΔΙ